**LABKLĀJĪBAS MINISTRIJAS**

**BĒRNU AIZSARDZĪBAS CENTRA**

**2023. GADA PUBLISKAIS PĀRSKATS**

**RĪGA, 2024**

Saturs

[Priekšvārds 5](#_Toc170375851)

[1. Pamatinformācija 6](#_Toc170375855)

[1.1. Bērnu aizsardzības centra juridiskais statuss 6](#_Toc170375856)

[1.2. Politikas jomas, nozares, apakšnozares vai funkcijas, par kurām ir atbildīgs centrs 6](#_Toc170375857)

[1.3. Centram ir šādas funkcijas: 6](#_Toc170375858)

[1.4. Centra darbības virzieni un to mērķi 7](#_Toc170375859)

[1.5. Centrs savā darbā 7](#_Toc170375860)

[1.6. Pārskata gada galvenie uzdevumi (prioritātes, pasākumi) 7](#_Toc170375861)

[2. Finanšu resursi un centra darbības rezultāti 8](#_Toc170375862)

[2.1. Valsts budžeta finansējums un tā izlietojums 2023. gadā 8](#_Toc170375863)

[2.2. sadaļas “Palīdzības nodrošināšana krīzes gadījumos” ietvaros: 8](#_Toc170375864)

[2.3. sadaļas “Izglītojoši pasākumi speciālistiem bērnu labāko interešu nodrošināšanai” ietvaros: 8](#_Toc170375865)

[2.4. sadaļas “Instrumenta agresīvas uzvedības izpratnei klasē (bērnu grupā) izveide: 9](#_Toc170375866)

[2.5. sadaļas Sabiedrības informēšanas kampaņa „Palīdzi bērnam izaugt!” ietvaros nodrošinātas šādas informatīvās kampaņas par bērnu drošību: 9](#_Toc170375867)

[2.6. sadaļas Vienojoši pasākumi vispārizglītojošo izglītības iestāžu pedagogiem un skolēniem un ārpusģimenes aprūpes iestāžu audzēkņiem un audzinātājiem (pasākumu kopums skolēniem un pedagogiem draudzīgas vides veidošanai skolā) ietvaros: 9](#_Toc170375868)

[2.7. sadaļas „Pārmaiņu vadības process” ietvaros: 9](#_Toc170375869)

[3. Normatīvo aktu ievērošanas uzraudzība un kontrole 2023. gadā 10](#_Toc170375870)

[3.1. Bērnu tiesību ievērošanas pārbaudes uz sūdzības/iesnieguma/ziņojuma pamata 10](#_Toc170375871)

[3.2. Vienaudžu savstarpējā vardarbība 14](#_Toc170375872)

[3.3. Valsts un pašvaldību amatpersonu vai darbinieku emocionāla vai fiziska vardarbība pret bērnu 15](#_Toc170375873)

[3.4. Bērnu seksuāla izmantošana 19](#_Toc170375874)

[4. Bērnu tiesību aizsardzības departamenta (turpmāk – BTAD) veiktās pārbaudes 2023. gadā 19](#_Toc170375875)

[4.1. Bērnu tiesību (BT) ievērošanas pārbaudes 19](#_Toc170375876)

[4.2. Plānotās BT ievērošanas pārbaudes 20](#_Toc170375877)

[4.3. BT ievērošanas pārbaudes, kuras veiktas uz sūdzības, iesnieguma, dienesta ziņojuma (turpmāk – sūdzība) pamata 22](#_Toc170375878)

4.4 Tēmas, par kurām visbiežāk saņemtas sūdzības 23

[4.5. Bērnu personisko un mantisko interešu ievērošanas pārbaudes 24](#_Toc170375879)

[5. Uzticības tālruņa darbības nodrošināšana 25](#_Toc170375880)

[5.1. Saņemtie zvani Bērnu un pusaudžu uzticības tālrunī 25](#_Toc170375881)

[5.2. Uzticības tālruņa konsultatīvo zvanu analīze 25](#_Toc170375882)

[5.3. Sadarbība ar Bērnu aizsardzības centra inspektoriem un institūcijām, kas nodrošina bērnu tiesību aizsardzību 37](#_Toc170375883)

[5.4. Psiholoģiska atbalsta nodrošināšana bērniem un pusaudžiem 37](#_Toc170375884)

[5.5. Izglītojošais darbs ar speciālistiem un bērniem 39](#_Toc170375885)

[6. Bāriņtiesu metodiskās vadības un uzraudzības departaments 41](#_Toc170375886)

[6.1. Bāriņtiesu darbības uzraudzība 41](#_Toc170375887)

[6.2. Iesniegumu izskatīšana 42](#_Toc170375888)

[6.3. Funkcionālā pārraudzība 43](#_Toc170375889)

[6.4. Metodiskā vadība un atbalsts 44](#_Toc170375890)

6.4.1. Centra rīkotie bāriņtiesu darbinieku zināšanu pilnveides semināri un apmācības 44

[6.4.2. Metodiskais atbalsts 45](#_Toc170375891)

[6.4.3. Konsultāciju sniegšana 46](#_Toc170375892)

[6.4.4. Atbalsta sniegšana starpinstitūciju tikšanās laikā 46](#_Toc170375893)

[6.4.5. Centra viedokļa pārstāvēšana dažādās institūcijās 47](#_Toc170375894)

[6.4.6. Bāriņtiesu oficiālās statistikas par darbu apkopošana un analizēšana 47](#_Toc170375895)

[6.4.7. Apliecību sociālo garantiju nodrošināšanai pieprasījumu izvērtēšana 48](#_Toc170375896)

[7. Konsultatīvā nodaļa 48](#_Toc170375897)

[7.1. Metodiskais darbs 48](#_Toc170375898)

7.2. Konsultatīvais atbalsts 49

[7.3. Sadarbības veicināšana un sabiedrības informēšana 55](#_Toc170375899)

[7.4. Speciālistu apmācība bērnu tiesību aizsardzības jomā 59](#_Toc170375900)

7.5. Ģimenes psihoterapijas konsultācijas 59

[7.6. Virtuālās realitātes terapijas pakalpojums pusaudžiem 60](#_Toc170375901)

[8. Labklājības ministrijas projekta “Atbalsts Barnahus ieviešanai Latvijā” īstenošana (Projekta līguma Nr. EEZ/LM/2021/5) 61](#_Toc170375902)

[8.1. Bērna mājas darba grupa un komunikācija ar sadarbības partneriem 61](#_Toc170375903)

[8.2. Normatīvā regulējuma pilnveide un noslēgtie līgumi 62](#_Toc170375904)

[8.3. Bērna mājas komandas izveide un apmācības 62](#_Toc170375905)

[8.4. Programmas Bērna māja pakalpojuma uzsākšana 63](#_Toc170375906)

[8.5. Bērna mājas aktivitātes starptautiskajā Barnahus kopienā 63](#_Toc170375907)

[9. Personāls 64](#_Toc170375908)

[9.1. Cilvēkresursi 64](#_Toc170375909)

[10. Komunikācija ar sabiedrību 64](#_Toc170375910)

[10.1. Centra mājaslapa 64](#_Toc170375911)

[10.2. Sociālo tīklu profili 64](#_Toc170375912)

[11. 2024. gadā plānotie pasākumi 65](#_Toc170375913)

# Priekšvārds

Pagājušais gads ir bijis izaicinošs, darbīgs un ražīgs, jo tas Bērnu aizsardzības centru ievedis pārmaiņu finiša taisnē.

Esam paši daudz mācījušies un pilnveidojušies, lai spētu sniegt vēl kvalitatīvāku atbalstu un piemēru sabiedrībai. Turpmāk centrs primāri sniegs atbalstu gan bērniem un to ģimenēm, gan speciālistiem, kā arī izglītos, bet netiks aizmirsta arī līdzšinējā kontrole un uzraudzība.

Vēlamies redzēt centru kā sabiedrībai atvērtu iestādi, kas uzklausa ikvienu viedokli – gan bērnus, gan speciālistus, lai tas sniegtu viskvalitatīvāko un pilnīgāko atbalstu, jo tikai komunicējot mēs varam ieklausīties un izprast, bet sadzirdot – rast risinājumu.

Netiks zaudēts fokuss uz bērnu tiesību aizsardzību, taču būtiski esam paplašinājuši pieejamo atbalstu bērniem un speciālistiem, tādēļ arī mūsu komanda ir kļuvusi krietni lielāka.

Darbu uzsākusi “Bērna māja”, kas ir starptautiski atzīts speciālistu sadarbības modelis, lai nodrošinātu vislabāko atbalstu bērniem, kas cietuši no seksuālas izmantošanas. Šeit vienkopus sanāk dažādi speciālisti, lai uzklausītu bērna stāstu un veiktu dažādus izmeklējumus.

Sadarbība ir galvenais priekšnoteikums, lai tiktu sasniegts rezultāts. Ar divpusēju komunikāciju mēs spēsim izglītot, informēt un, iespējams, samazināt sūdzību un iesniegumu skaitu. Ar šādu komandu ir iespējams īstenot sapņus un sasniegt mērķus, tāpēc ikvienam paldies par ieguldīto darbu.

Ar cieņu,

Bērnu aizsardzības centra vadītāja

Gunita Kovaļevska

# Pamatinformācija

* 1. Bērnu aizsardzības centra juridiskais statuss

Pamatojoties uz Rīkojumu Nr.1-1/17 Par grozījumiem Valsts bērnu tiesību aizsardzības inspekcijas 2023. gada 22. novembra rīkojumā Nr.1-1/191 “Par izmaiņām Valsts bērnu tiesību aizsardzības inspekcijas nosaukumā, struktūrā un amatu sarakstā ar 2024.gada 1.janvāri” Valsts bērnu tiesību aizsardzības inspekcijai mainīts nosaukums (turpmāk – Bērnu aizsardzības centrs).

Bērnu aizsardzības centrs (turpmāk − centrs) izveidots, pamatojoties uz Ministru kabineta 2005. gada 29. novembra rīkojumu Nr. 755 „Par tiešās pārvaldes iestādes „Valsts bērnu tiesību aizsardzības inspekcija” izveidošanu”. Inspekcijas darbība sākta 2005. gada 1. decembrī.

Saskaņā ar Bērnu tiesību aizsardzības likuma 65.1 pantu centru uzrauga un kontrolē normatīvo aktu ievērošanu bērnu tiesību aizsardzības jomā.

Pamatojoties uz rīkojumu Nr. 1-1/191 “Par izmaiņām Valsts bērnu tiesību aizsardzības inspekcijas nosaukumā, struktūrā un amatu sarakstā ar 2024.gada 1. janvāri” ar 2024. gada 1. janvāri mainīts Valsts bērnu tiesību aizsardzības inspekcijas nosaukums uz Bērnu aizsardzības centrs (turpmāk - centrs).

* 1. Politikas jomas, nozares, apakšnozares vai funkcijas, par kurām ir atbildīgs centrs

Centrs ir labklājības ministra pārraudzībā esoša tiešās pārvaldes iestāde, kas nodrošina normatīvo aktu ievērošanas uzraudzību un kontroli bērnu tiesību aizsardzības jomā. Centra funkcijas un uzdevumus nosaka Ministru Kabineta 2005. gada 29. novembra noteikumi Nr. 898 „Valsts bērnu tiesību aizsardzības inspekcijas nolikums” (turpmāk – nolikums).

Saskaņā ar grozījumiem, kas izdarīti ar Ministru kabineta 2009. gada 22. decembra noteikumiem Nr. 1601 "Grozījumi Ministru kabineta 2005. gada 29. novembra noteikumos Nr. 898 „Valsts bērnu tiesību aizsardzības inspekcijas nolikums””, centrs no 2010. gada 1. janvāra īsteno bāriņtiesu darba uzraudzību un metodisko palīdzību.

* 1. Centram ir šādas funkcijas:
* uzraudzīt un kontrolēt Bērnu tiesību aizsardzības likuma un citu bērnu tiesību aizsardzību regulējošo normatīvo aktu ievērošanu;
* īstenot bāriņtiesu darba uzraudzību un metodisko palīdzību (izņemot uzdevumus, kas noteikti Bāriņtiesu likuma VII un VIII nodaļā);
* analizēt situāciju bērnu tiesību aizsardzības jomā;
* nodrošināt uzticības tālruņa darbību bērnu tiesību aizsardzības jomā;
* sniegt ieteikumus valsts un pašvaldību iestādēm un citām institūcijām, lai nodrošinātu un pilnveidotu bērnu tiesību aizsardzību;
* sadarboties ar valsts un pašvaldību iestāžu amatpersonām, kā arī nevalstiskajām organizācijām bērnu tiesību aizsardzības jomā;
* veikt citas bērnu tiesību aizsardzību regulējošajos normatīvajos aktos noteiktās funkcijas.
  1. Centra darbības virzieni un to mērķi

Centrs darbojas, lai veidotu sistēmu, kuras ietvaros ikviens bērns var saņemt ātru, kvalitatīvu un pieejamu palīdzību savu problēmu risināšanai un tiesību aizsardzībai. Šīs darbības galvenais mērķis ir panākt, lai bērni valstī kļūst par vērtību sabiedrībā un jūtas droši un pasargāti.

* 1. Centrs savā darbā
* savlaicīgi konstatē pārkāpumus un sniedz efektīvu palīdzību cietušajiem;
* nodrošina pēc iespējas plašāku un pieejamāku atbalstu bērniem krīzes situācijās;
* identificē iespējamos riskus un apdraudējumus;
* darbojas prevencijas un informācijas analīzes jomā;
* rada priekšnoteikumus bērniem drošas un draudzīgas vides veidošanai;
* pārbauda bāriņtiesu darbu bērnu un personu ar ierobežotu rīcībspēju personisko un mantisko tiesību un interešu nodrošināšanā un uzdod novērst konstatētos pārkāpumus;
* izglīto sabiedrību un profesionāļus, lai veicinātu kopējo izpratni par bērnu tiesību aizsardzību un drošību;
* veido efektīvus sadarbības modeļus starp jomā iesaistītajām struktūrām;
* izstrādā un virza grozījumus normatīvajos aktos, uzlabojot un padarot efektīvāku savas jomas normatīvo regulējumu;
* veicina bērnu līdzdalību lēmumu pieņemšanā;
* sniedz atbalstu profesionāļiem;
* sniedz konsultatīvo atbalstu iedzīvotājiem;
* pilnveido atbalsta sistēmu bērniem ar saskarsmes grūtībām, uzvedības traucējumiem un vardarbību ģimenē.
  1. Pārskata gada galvenie uzdevumi (prioritātes, pasākumi)

2023. gads aizvadīts intensīvā darbā pie centra pārmaiņu procesa. Galvenais mērķis ir mainīt centra darbības virzienu tā, lai tas kļūtu par iestādi, kas pirms sodīšanas atbalsta, palīdz un rāda piemēru, uzklausot bērnu, pusaudžu, pedagogu, speciālistu u.c. viedokļus. Saglabājot savas līdzšinējās funkcijas, centrs pārtop par iestādi, kas būtiski paplašina pieejamo atbalstu bērniem un speciālistiem. Paralēli tiek veikta darba metožu pilnveidošana, sagatavojot augsti kvalificētus speciālistus, lai varētu sniegt palīdzību un atbalstu vislabākajā un augstākajā līmenī.

Lai uzlabotu speciālistu, kuru profesionālā darbība saistīta ar bērnu tiesību un tiesisko interešu aizsardzības nodrošināšanu, profesionālās kompetences stiprināšanu un darba efektivitātes paaugstināšanu, kā arī bērna likumisko pārstāvju un audžuģimeņu līdzdalības un atbildības veicināšanu bērnu tiesību aizsardzībā, centrs sadarbībā ar Labklājības ministriju Eiropas Savienības kohēzijas politikas programmas 2021. - 2027. gadam Eiropas Sociālā fonda Plus pasākuma 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.1. pasākuma „Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros” īstenos projektu “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”.

# Finanšu resursi un centra darbības rezultāti

* 1. Valsts budžeta finansējums un tā izlietojums 2023. gadā

2023. gadā valsts budžetā plāns 129 850 *euro*apmērā, izdevumu izpilde 2023. gada 12 mēnešos 126 121 *euro* apmērā**,** kas sastāda97,13 % no 2023. gada plāna. Izdevumu izpilde 2023. gada 12 mēnešos 126 121 *euro* apmērā,salīdzinot ar iepriekšējā gada attiecīgo periodu (125 148 *euro*), izdevumu palielinājums 973 *euro* apmērā vai 0,78 % apmērā.

*Apakšprogrammas ietvaros veikti pasākumi* *Valsts programmas bērna un ģimenes stāvokļa uzlabošanai 2023.gadam ietvaros:*

* 1. sadaļas “Palīdzības nodrošināšana krīzes gadījumos” ietvaros:

2023.gadā krīzes komanda kopā bijusi iesaiste 23 krīzes gadījumos (visbiežāk saistīti ar bērna nāvi, tuvinieka zaudējumu, suicīda mēģinājumu, vienaudžu smagu vardarbību izglītības iestādē, u.c.), no kuriem 16 gadījumos bijusi nepieciešams sniegt palīdzību. 10 gadījumos tika uzsākts darbs klātienē izglītības iestādē vai uz vietas centrā, pārējos 6 gadījumos tika sniegts metodiskais atbalsts gadījuma ietvaros, sniegtas konsultācijas speciālistiem. Kopumā sniegta psiholoģiska palīdzība 113 bērniem, 15 speciālistiem, 19 pedagogiem un 5 vecākiem.

* 1. sadaļas “Izglītojoši pasākumi speciālistiem bērnu labāko interešu nodrošināšanai” ietvaros:
* Radošo darbnīcu organizēšana bāriņtiesu un sociālo dienestu darbiniekiem sadarbības uzlabošanai un vienotas izpratnes veicināšanai ģimeņu ar bērniem atbalstam Kocēnos, Preiļos, Kuldīgā, Ogrē un Jelgavā, kopumā radošajās darbnīcās piedalījās 167 speciālisti;
* Četru zināšanu un prasmju pilnveides semināru “Sarunas ar bērnu pamatprincipi vecāku likumisko pārstāvju nolaidības un vardarbības gadījuma izvērtēšanā” organizēšana  bāriņtiesu darbiniekiem Labklājības ministrijā. Radošajās darbnīcās piedalījās 79 bāriņtiesu speciālisti.
  1. sadaļas “Instrumenta agresīvas uzvedības izpratnei klasē (bērnu grupā) izveide:

Lai palielinātu pedagogu un speciālistu, kuri ikdienā strādā ar bērniem, izpratni par agresīvu uzvedību klasē (bērnu grupā), veicinātu empātiju, trenējot nodalīt  agresīvas uzvedības izpausmes no personības – agresīva ir uzvedība, nevis persona, ir  izveidota spēle “Instruments agresīvas uzvedības izpratnei klasē (bērnu grupā)”. To būs iespējams izmantot gan preventīvi, gan analizējot jau notikušus agresīvas uzvedības incidentus, gan mācību nolūkos agresīvas uzvedības izpratnei.

* 1. sadaļas Sabiedrības informēšanas kampaņa „Palīdzi bērnam izaugt!” ietvaros nodrošinātas šādas informatīvās kampaņas par bērnu drošību:
* video klipu “Bērnu drošība” pārraide TV3 Group platformās;
* reklāmas “Bērnu drošība uz ūdens” atskaņošana radio ēterā un mūzikas straumēšanas servisā;
* reklāmas “Bērnu traumatisms” atskaņošana radio ēterā un mūzikas straumēšanas servisā
* video klipa “Interneta drošība” pārraide TV3 Group platformās;
* reklāmas “Ugunsdrošība” atskaņošana radio ēterā.
* Uzticības tālruņa 111611 sociālās kampaņas ietvaros ir izveidots informatīvais materiāls par bērnu un pusaudžu iekšējo resursu atpazīšanu, kā arī tika nodrošināta reklāmas “Atpakaļ uz skolu”  atskaņošana radio ēterā.

2.6. sadaļas Vienojoši pasākumi vispārizglītojošo izglītības iestāžu pedagogiem un skolēniem un ārpusģimenes aprūpes iestāžu audzēkņiem un audzinātājiem (pasākumu kopums skolēniem un pedagogiem draudzīgas vides veidošanai skolā) ietvaros:

Organizēti četri izglītojošie pasākumi un apmācība “Vairo labestību!” vispārizglītojošo izglītības iestāžu izglītojamajiem un darbiniekiem  draudzīgas vides veidošanai izglītības iestādēs Talsos, Jelgavā, Rēzeknē un Siguldā.

2.7. sadaļas „Pārmaiņu vadības process” ietvaros:

* veikta iestādes psihosociālā klimata izpēte;
* organizētas nodarbināto aptaujas un radošas darbnīcas par iestādes vērtībām   un to iedzīvināšanu iestādē;
* novadīti interaktīvie mācību semināri par tēmām, kas saistītas ar iestādes pārveides un pārmaiņu vadības procesiem;
* izstrādāti priekšlikumi un risinājumi iekšējo komunikācijas procesu pilnveidošanai;
* izstrādāts komunikācijas pasākumu plāns.

**Detalizētu pārskatu par budžeta un Valsts programmas bērna un ģimenes stāvokļa uzlabošanai izpildi lūdzam skatīt pielikumos.**

# Normatīvo aktu ievērošanas uzraudzība un kontrole 2023. gadā

# Bērnu tiesību ievērošanas pārbaudes uz sūdzības/iesnieguma/ziņojuma pamata

2023. gadā BTAD par iespējamiem bērnu tiesību pārkāpumiem **saņemti un izskatīti** 80 dienesta ziņojumiun731 iesniegums/sūdzība (turpmāk – sūdzības), kopā **811 sūdzības** *(skat. 1. un 3.attēlu).*

*1.attēls*

*Salīdzinājumam – 2020. gadā BTAD saņemtas 570 sūdzības, 2021. gadā – 474 sūdzības, 2023. gadā – 627 sūdzības (skat. 2.attēlu).*

*2.attēls*

*3.attēls*

Visvairāk sūdzību 2023. gadā ir saņemts februārī (88), bet vismazāk – augustā (44), *salīdzinājumam – visvairāk sūdzību 2022. gadā ir saņemts novembrī (64), bet vismazāk jūnijā (38).* Secināms, ka vasaras mēnešos (jūnijā, jūlijā un augustā) nemainīgi ir mazāks sūdzību skaits kā pārējos mēnešos, jo šajā laikā skolēniem ir vasaras brīvlaiks, un viņi neapmeklē izglītības iestādes.

2023. gadā par iespējamiem bērnu tiesību pārkāpumiem ģimenēs ir saņemtas 175 sūdzības, iestādēs, pie pakalpojumu sniedzējiem – 612 sūdzības, bet 24 gadījumos ziņots par pārkāpumiem, kas notikuši sabiedriskās vietās, internetā u.c., iespējamā pārkāpuma vieta nav norādīta vai nav zināma *(skat. 4.attēlu).*

*4.attēls*

No 2023. gadā kopā saņemtajām 811 sūdzībām apstiprinājās 188 sūdzības, daļēji apstiprinājās 101 sūdzība un neapstiprinājās 304 sūdzības. Kopumā 289 sūdzības apstiprinājās vai apstiprinājās daļēji, kas ir 36% no visu sūdzību skaita.

Pēc apkopotajiem rezultātiem secināms, ka 157 saņemto sūdzību izskatīšana bija piekritīga citām institūcijām.

Uz 61 iesniegumu sniegtas atbildes un skaidrojumi par dažādiem bērnu tiesību aizsardzības jautājumiem, piemēram, par pirmsskolas izglītības iestādes dienas režīma atbilstību bērna labākajām interesēm, par personas datu apstrādes aizskārumu, par rīcību situācijās, kad ģimenē vienam no vecākiem netiek nodrošinātas saskarsmes tiesības ar bērnu, par pašvaldības skolēnu autobusa izmantošanu u.c. *(skat. 5.attēlu).*

*5.attēls*

175 sūdzības, kas ir 22% no kopējā sūdzību skaita, saistītas ar situācijām ģimenēs, visbiežāk norādot bērnu nepietiekamu aprūpi, vecāku pienākumu nepildīšanu, nelabvēlīgu vidi bērna attīstībai, konfliktsituācijas ģimenē un emocionālu un/vai fizisku vardarbību pret bērnu *(skat. 1.tabulu).*

|  |  |
| --- | --- |
| Iespējamais pārkāpums, par kuru saņemta sūdzība | Saņemto sūdzību skaits |
| Bērnu nepietiekama aprūpe, vecāku pienākumu nepildīšana, nelabvēlīga vide bērna attīstībai | 45 |
| Konfliktsituācija ģimenē | 44 |
| Vecāku emocionāla un/vai fiziska vardarbība pret bērnu | 24 |
| Vardarbība pret bērnu no kaimiņa u.c. personu puses | 11 |
| Veselības aprūpes nenodrošināšana | 10 |
| Bērna seksuāla izmantošana | 6 |
| Pārkāpumi personas datu aizsardzībā | 4 |
| Pārkāpumi internetā | 3 |
| Cits (pagaidu aizsardzība kriminālprocesā, termiņuzturēšanās atļaujas, valsts nevienlīdzīga attieksme pret ģimenēm ar bērniem u.c. jautājumi) | 28 |

*1.tabula*

24 sūdzības, kas ir 3% no kopējā sūdzību skaita, saistītas ar bērnu tiesību pārkāpumiem sabiedriskās vietās, interneta vidē, filmēšanas laukumā, iespējamā pārkāpuma vieta nav norādīta vai nav zināma utt., piemēram, elektroniskā plašsaziņas līdzekļa izplatītajā reklāmā tiek lietoti rupji vai nepieklājīgi izteicieni, par Facebook publicētajām bērnu fotogrāfijām, par drošas vides iekārtošanu pie daudzdzīvokļu bērnu laukumiem, par bērnu pakļaušanu bīstamo atkritumu ietekmei u.c. *(skat. 2.tabulu).*

|  |  |
| --- | --- |
| Iespējamais pārkāpums, par kuru saņemta sūdzība | Saņemto sūdzību skaits |
| Drošas vides nenodrošināšana publiskos pasākumos, sabiedriskās vietās | 18 |
| Pārkāpumi interneta vidē | 6 |

*2.tabula*

Lielākā daļa BTAD saņemto sūdzību ir saistītas ar iespējamiem bērnu tiesību pārkāpumiem valsts vai pašvaldību iestādēs, pie pakalpojumu sniedzējiem – 612, kas ir 75% no kopējā sūdzību skaita – skolās, pirmsskolas izglītības iestādēs, ārpusģimenes aprūpes iestādēs, krīzes un atbalsta centros, jauniešu centros, veikalos, ārstniecības iestādēs, pie bērnu uzraudzības pakalpojumu sniedzēja, biedrībās, nodibinājumos, bērnu nometnēs u.c. *(skat. 3.tabulu).*

|  |  |
| --- | --- |
| Iespējamais pārkāpums, par kuru saņemta sūdzība | Saņemto sūdzību skaits |
| Bērnu uzraudzības, drošības nenodrošināšana, iestādes neiesaistīšanās problēmsituāciju risināšanā | 160 |
| Vienaudžu savstarpēja vardarbība | 148 |
| Emocionāla vardarbība no darbinieka puses pret bērnu | 137 |
| Emocionāla un fiziska vardarbība no darbinieka puses pret bērnu | 72 |
| Fiziska vardarbība no darbinieka puses pret bērnu | 49 |
| Pārkāpumi nometņu darbībā | 15 |
| Bērnu seksuāla izmantošana | 13 |
| Pārkāpumi personas datu aizsardzībā | 7 |
| Cits (skolu slēgšana, bērna iesaistīšana kontrolpirkuma veikšanā, bērnu vecumam neatbilstošas filmas rādīšana mācību stundas laikā, reliģiskās draudzes izvērtēšana u.c.) | 11 |

*3.tabula*

Aktuālākās tēmas, par kurām saņemtas sūdzības ir saistītas ar bērnu uzraudzības un drošības nenodrošināšanu, iestādes neiesaistīšanos problēmsituāciju risināšanā, kas lielākoties saistīta ar iestāžu darbinieku nepietiekamu sadarbību ar izglītojamo likumiskajiem pārstāvjiem, vienaudžu savstarpējo vardarbību un darbinieku fizisku un emocionālu vardarbību pret bērniem.

* 1. Vienaudžu savstarpējā vardarbība

BTAD 2023. gadā par vienaudžu savstarpējo vardarbību iestādēs ir saņemtas **148** sūdzības, kas ir 18% no visu saņemto sūdzību skaita *(skat. 4.tabulu).*

*Salīdzinājumam – 2021. gadā – 48, 2022. gadā – 61.*

|  |  |  |  |  |
| --- | --- | --- | --- | --- |
| Sūdzības par vienaudžu savstarpēju fizisku vardarbību, emocionālu vardarbību vai fizisku un emocionālu vardarbību | | | | |
|  | Kopā | Sūdzība apstiprinājās | Sūdzība apstiprinājās daļēji | Sūdzība neapstiprinājās |
| Skola | 128 | 62 | 34 | 32 |
| Pirmsskolas izglītības iestāde | 12 | 5 | 3 | 4 |
| Ārpusģimenes aprūpes iestāde | 3 | 2 | - | 1 |
| Krīzes centrs | 3 | 1 | 1 | 1 |
| Nometne | 2 | - | - | 2 |
| Kopā | **148** | 70 | 38 | 40 |

*4.tabula*

Sūdzību skaits par vienaudžu savstarpējo vardarbību ir palielinājies. No 2023. gadā saņemtajām 148 sūdzībām apstiprinājušās un daļēji apstiprinājušās ir 108 sūdzības, kas ir 73%, nav apstiprinājušās 40 sūdzības, kas ir 27% no šo sūdzību skaita *(skat. 6.attēlu).*

Kā galvenos iemeslus šādās situācijās izglītības iestāžu pārstāvji atzīmē nepietiekamu sadarbību ar izglītojamā likumiskajiem pārstāvjiem, savstarpējus pārpratumus un atbalsta personāla nepietiekamību.

*6.attēls*

3.3. Valsts un pašvaldību amatpersonu vai darbinieku emocionāla vai fiziska vardarbība pret bērnu

No saņemtajām 811 sūdzībām 258 norāda uz iespējamu iestāžu darbinieku emocionālu un/vai fizisku vardarbību pret bērniem, proti, par fizisku un emocionālu vardarbību 72 sūdzības, par fizisku vardarbību 49 sūdzības un par emocionālu vardarbību – 137 sūdzības *(skat. 7.attēlu, 5., 6., 7., 8.tabulu).*

*7.attēls*

|  |  |
| --- | --- |
| Iespējamais pārkāpums, par kuru saņemta sūdzība | Saņemto sūdzību skaits |
| Emocionāla vardarbība no darbinieka puses pret bērnu | 137 |
| Emocionāla un fiziska vardarbība no darbinieka puses pret bērnu | 72 |
| Fiziska vardarbība no darbinieka puses pret bērnu | 49 |

* + 1. *5.tabula*

|  |  |  |  |  |
| --- | --- | --- | --- | --- |
| Sūdzības par iestāžu darbinieku fizisku vardarbību pret bērniem | | | | |
|  | Kopā | Sūdzība apstiprinājās | Sūdzība apstiprinājās daļēji | Sūdzība neapstiprinājās |
| Skola | 23 | 16 | - | 7 |
| Pirmsskolas izglītības iestāde | 18 | 4 | 1 | 13 |
| Ārpusģimenes aprūpes iestāde | 4 | 3 | - | 1 |
| Ārstniecības iestāde | 3 | 2 | - | 1 |
| Apsardze | 1 | - | - | 1 |
| Kopā | **49** | 25 | 1 | 23 |

*6.tabula*

|  |  |  |  |  |
| --- | --- | --- | --- | --- |
| Sūdzības par iestāžu darbinieku emocionālu vardarbību pret bērniem | | | | |
|  | Kopā | Sūdzība apstiprinājās | Sūdzība apstiprinājās daļēji | Sūdzība neapstiprinājās |
| Skola | 99 | 13 | 12 | 74 |
| Pirmsskolas izglītības iestāde | 12 | - | 4 | 8 |
| Ārpusģimenes aprūpes iestāde | 7 | 1 | 1 | 5 |
| Krīzes centrs, atbalsta centrs, nodibinājums | 3 | - | 1 | 2 |
| Bāriņtiesa | 4 | - | - | 4 |
| Sociālais dienests | 3 | - | - | 3 |
| Policija | 7 | 1 | - | 6 |
| Tiesībsarga pārstāvis | 1 | - | - | 1 |
| Apsardze | 1 | 1 | - | - |
| Kopā | **137** | 16 | 18 | 103 |

*7.tabula*

|  |  |  |  |  |
| --- | --- | --- | --- | --- |
| Sūdzības par iestāžu darbinieku fizisku un emocionālu vardarbību pret bērniem | | | | |
|  | Kopā | Sūdzība apstiprinājās | Sūdzība apstiprinājās daļēji | Sūdzība neapstiprinājās |
| Skola | 42 | 18 | 7 | 17 |
| Pirmsskolas izglītības iestāde | 14 | - | 4 | 10 |
| Ārpusģimenes aprūpes iestāde | 6 | 2 | - | 4 |
| Krīzes centrs, atbalsta centrs, jaunsardzes centrs, patvēruma meklētāju centrs | 10 | 3 | 2 | 5 |
| Kopā | **72** | 23 | 13 | 36 |

*8.tabula*

No izskatītajām sūdzībām apstiprinājās 64 sūdzības, daļēji apstiprinājās 32 sūdzības un neapstiprinājās 162 sūdzības. Kopumā apstiprinājās un daļēji apstiprinājās 37% sūdzību un neapstiprinājās 63% sūdzību par iespējamu valsts vai pašvaldības amatpersonu un darbinieku vardarbību pret bērniem *(skat. 8.attēlu).*

*8.attēls*

* 1. Bērnu seksuāla izmantošana

BTAD 2023. gadā saņemta 21 sūdzība par iespējamu bērnu seksuālu izmantošanu izglītības iestādēs, ģimenēs, interneta vidē, sabiedriskās vietās, bet, ņemot vērā, ka BAC kompetencē nav izvērtēt, vai ir noticis vai nav noticis noziedzīgs nodarījums un/vai likumpārkāpums šādās situācijās, jebkura informācija par iespējamu noziedzīgu nodarījumu un/vai likumpārkāpumu, tai skaitā informācija par iespējamo seksuālo vardarbību pret bērnu, bērna seksuālu izmantošanu tiek pārsūtīta izvērtēšanai Valsts policijai.

2023. gadā BAC BTAD saņemtas:

* sūdzības par iespējamu vienaudžu seksuālu vardarbību skolā;
* 4 sūdzības par iespējamu seksuālu vardarbību ģimenē;
* 6 sūdzība par iespējamu izglītības iestādes darbinieka seksualizētu uzvedību un/vai seksuālu izglītojamā izmantošanu;
* 3 sūdzības par iespējamu bērnu pavedināšanu internetā, par iespējamu pornogrāfiska satura materiālu izplatīšanu internetā;
* 1 sūdzība par iespējamu erotiska satura materiālu izplatīšanu;
* 1 sūdzība par iespējamu pedofilu kontaktēšanos ar ārpusģimenes aprūpes iestādes bērniem.

# Bērnu tiesību aizsardzības departamenta (turpmāk – BTAD) veiktās pārbaudes 2023. gadā

* 1. Bērnu tiesību (BT) ievērošanas pārbaudes

Bērnu aizsardzības centra[[1]](#footnote-1) (turpmāk – centrs) Bērnu tiesību uzraudzības dienesta (turpmāk – uzraudzības dienests) BTAD 2023. gadā veiktas 103 BT ievērošanas pārbaudes bērnu ārpusģimenes aprūpes iestādēs, atbalsta centros, attīstības centros, jauniešu centros, krīzes centros, skolās, pirmsskolas izglītības iestādēs, pie bērnu uzraudzības pakalpojumu sniedzējiem, patvērumu meklētāju izmitināšanas centrā, slimnīcā, bērnu nometnēs u.c., no tām plānotas bija 20 pārbaudes, kas ir 19% no visu gadā veikto pārbaužu skaita, bet neplānotas (uz sūdzības, iesnieguma, dienesta ziņojuma pamata[[2]](#footnote-2)) – 97 pārbaudes, kas ir 81% no visu gadā veikto pārbaužu skaita *(skat. 1.tabulu un 1.attēlu).*

|  |  |
| --- | --- |
| **Plānotās BT ievērošanas pārbaudes** | **BT ievērošanas pārbaudes, kuras veiktas uz sūdzības, iesnieguma, dienesta ziņojuma pamata** |
| **103** | |
| **20** | **83** |

*1.tabula*

*1.attēls*

* 1. Plānotās BT ievērošanas pārbaudes

**2023. gadā veiktas 20 plānotās BT ievērošanas pārbaudes:**

* 4 padziļinātās BT ievērošanas pārbaudes (pamatskolā, atbalsta centrā, 2 bērnu ārpusģimenes aprūpes iestādēs);
* 4 BT ievērošanas pārbaudes (bērnu ārpusģimenes aprūpes iestādēs);
* 3 BT ievērošanas pēcpārbaudes (pamatskolā, 2 bērnu ārpusģimenes aprūpes iestādēs);
* 3 BT ievērošanas pārbaudes pie bērnu uzraudzības pakalpojumu sniedzēja;
* 4 BT ievērošanas pārbaudes bērnu nometnēs;
* 2 BT ievērošanas pārbaudes nepilngadīgo Ukrainas pilsoņu, kuri ieradušies un uzturas Latvijā grupās, apmešanās vietā.

Plānoto pārbaužu rezultātā saskaņā ar Ministru kabineta 2023. gada 19. decembra noteikumu Nr. 784 „Bērnu aizsardzības centra nolikums” 5.2. apakšpunktā noteikto[[3]](#footnote-3), uzraudzības dienests bērnu ārpusģimenes aprūpes iestādēm, izglītības iestādēm, atbalsta centriem u.c. (turpmāk – Iestāde) uzdeva uzdevumus, lūdzot par veiktajām un plānotajām darbībām bērnu tiesību un interešu nodrošināšanā informēt uzraudzības dienestu.

Iestādēm biežāk uzdotie uzdevumi *(skat.2.tabulā)*:

|  |  |
| --- | --- |
| **Nr.**  **p.k.** | **Veicamie pasākumi** |
| 1. | Nodrošināt bērnu drošību, veselības un dzīvības aizsardzību Iestādē, ievērojot bērnu labākās intereses |
| 2. | Aktualizēt Iestādes darbiniekiem un bērniem Iestādes iekšējās kārtības noteikumus |
| 3. | Nodrošināt papildu uzraudzību, sociālo un psiholoģisko atbalstu bērniem viņu adaptācijas periodā Iestādē |
| 4. | Nodrošināt speciālistu darbu ar tiem bērniem, kuru uzvedība rada risku citu bērnu veselībai, drošībai un emocionālajai labsajūtai, kā arī sniegt nepieciešamo atbalstu tiem bērniem, kuri cieš no citu bērnu vardarbīgās rīcības. Veicināt bērnu izpratni par vardarbības gadījumu atpazīšanu un rīcību vardarbības gadījumos. Iestādes atbalsta personālam un sociālajiem audzinātājiem periodiski organizēt pārrunas ar bērniem par pozitīvu, drošu un savstarpējo cieņu veicinošu komunikāciju |
| 5. | Sekot, lai bērni līdz septiņu gadu vecumam netiek atstāti vieni bez pieaugušā vai vismaz 13 gadus vecas personas klātbūtnes;  Veikt pasākumus bērnu drošības nodrošināšanai, nepieļaujot bērnu patvaļīgu atrašanos ārpus Iestādes teritorijas |
| 6. | Sniegt darbiniekiem nepieciešamo atbalstu bērnu uzraudzības un disciplinēšanas jautājumos, nepieciešamības gadījumā nodrošinot papildu apmācības |
| 7. | Organizēt apmācības darbiniekiem, kas veicinātu izpratni par seksuālu vardarbību un tās izpausmes veidiem, kā arī veicinātu izpratni par bērna pieņemamu (akceptējamu) uzvedību konkrētā vecumposmā |
| 8. | Akcentēt darbiniekiem nepieciešamību informēt Iestādes administrāciju, lai tā tālāk sniegtu informāciju citām atbildīgajām institūcijām par gadījumiem, kad ir aizdomas par vardarbību bērnu ģimenēs vai saņemta/zināma informācija par nelabvēlīgiem apstākļiem bērnu ģimenēs |
| 9. | Lai mazinātu Iestādes darbinieku izdegšanas riskus, nodrošināt darbiniekiem supervīzijas, kā arī nepieciešamības gadījumā nodrošināt darbiniekiem individuālās supervīzijas |
| 10. | Aktivizēt bērnu dalību sanāksmēs un lēmumu pieņemšanā par bērniem aktuāliem jautājumiem (sadzīves apstākļi, brīvā laika pavadīšana, istabas iekārtošana u.c.) |

*2.tabula*

Plānoto pārbaužu rezultātā saskaņā ar Ministru kabineta 2023. gada 19. decembra noteikumu Nr. 784 „Bērnu aizsardzības centra nolikums” 4.8. un 4.17. apakšpunktā noteikto[[4]](#footnote-4), uzraudzības dienests Iestādēm sniedza ieteikumus.

Iestādēm biežāk sniegtie ieteikumi *(skat. 3.tabulā):*

|  |  |
| --- | --- |
| **Nr.**  **p.k.** | **Veicamie pasākumi** |
| 1. | Individuālu gadījumu risināšanā, kad ir nepieciešama ātra rīcība un vairāku institūciju sadarbība, vērsties pašvaldības bērnu tiesību aizsardzības sadarbības grupā, kas atbilstoši saskaņā ar Ministru kabineta 2017. gada 12. septembra noteikumu Nr. 545 „ Noteikumi par institūciju sadarbību bērnu tiesību aizsardzībā” 4. punktā noteiktajam ir konsultatīva koleģiāla institūcija, kuras darbības teritorija ir attiecīgā novada vai republikas pilsētas administratīvā teritorija |
| 2. | Bērnu ārpusģimenes aprūpes iestādēs veicināt saskarsmes uzturēšanu ar bērna bioloģisko ģimeni un tuviniekiem (izņemot gadījumus, kad tas kaitē bērnam), iespēju robežās veicināt vecāku un citu tuvinieku iesaisti un klātbūtni bērna aktivitātēs |
| 3. | Nodrošināt Iestādes audzēkņiem viegli uztveramu informāciju, kā rīkoties konkrētās ārkārtas situācijās, tai skaitā, situācijās, kas saistītas ar vardarbīgu komunikāciju, privātās dzīves aizskārumiem, par pieņemamu un nepieņemamu uzvedību |
| 4. | Stiprināt izglītības iestādes sadarbību ar bērnu likumiskajiem pārstāvjiem, izvērtējot nepieciešamību biežāk organizēt izglītojamo likumisko pārstāvju individuālas un kolektīvas sapulces, kurās tiktu apspriesti ne vien organizatoriski jautājumi, bet arī vērsta uzmanība uz iespējamiem riskiem bērnu drošībai |
| 5. | Sadarbībā ar izglītojamiem un izglītības iestādes darbiniekiem identificēt karstos punktus (labierīcības, īpaši dušas telpas, tumši gaiteņi u.c.), kur, iespējams, notiek vardarbība un noskaidrot, vai izglītojamie jūt apdraudējumu |

*3.tabula*

* 1. BT ievērošanas pārbaudes, kuras veiktas uz sūdzības, iesnieguma, dienesta ziņojuma (turpmāk – sūdzība) pamata

**2023. gadā klātienē veiktas 83 BT ievērošanas pārbaudes uz sūdzības pamata** *(skat. 2.attēlu)***:**

* 40 skolās (48%);
* 23 pirmsskolas izglītības iestādēs (28%);
* 8 ārpusģimenes aprūpes iestādēs (9%);
* 8 atbalsta centros, krīzes centros, slimnīcā, pie bērnu uzraudzības pakalpojumu sniedzēja (10%);
* 4 nometnēs (5%).

*2.attēls*

* 1. **Tēmas, par kurām visbiežāk saņemtas sūdzības:**
* Izglītības iestāžu nepietiekama sadarbība ar izglītojamo vecākiem;
* Valsts un pašvaldības amatpersonu vai darbinieku fiziska vai emocionāla vardarbība pret bērnu;
* Vienaudžu savstarpējā vardarbība;
* Iestāžu darbinieku neatbilstošu disciplinēšanas un nepedagoģisku metožu pielietošana saskarsmē ar izglītojamajiem;
* Apdraudēta bērnu drošība;
* Riski, kas saistīti ar izglītojamo ilgstošām uzvedības problēmām (piemēram, nav izstrādāti rīcības plāni saistībā ar izglītojamo destruktīvu/agresīvu uzvedību, nepietiekama atbalsta personāla iesaistīšanās problēmsituāciju risināšanā vai atbalsta personāla trūkums).

Veicot klātienes pārbaudes secināts, ka no 83 sūdzībām pamatotas bija 43, kas ir 52% no izskatīto sūdzību skaita (apstiprinājās – 32 sūdzības un daļēji apstiprinājās 11 sūdzības), bet nepamatotas – 40 sūdzības, kas ir 48% no izskatīto sūdzību skaita *(skat. 3.attēlu).*

*3.attēls*

* 1. Bērnu personisko un mantisko interešu ievērošanas pārbaudes

2023. gadā 9 ilgstošas sociālās aprūpes un sociālās rehabilitācijas institūcijās **pārbaudītas 131 personas lieta***.*

**Bērnu personisko un mantisko interešu ievērošanas pārbaudēs biežāk konstatētie pārkāpumi:**

* nav informācijas, vai/kad bāriņtiesa ir pēdējo reizipārbaudījusi ārpusģimenes aprūpes iestādē ievietota bērna aprūpi**;**
* nav norādīts datums, kad ārpusģimenes aprūpes iestāde informējusi pašvaldību par laiku, kad bērnam beidzas ārpusģimenes aprūpe;
* nav norādīta informācija par bērnu saskarsmi ar vecākiem, brāļiem un māsām, kuri dzīvo ārpus iestādes, kā arī ar citu personu, ar kuru bērns ilgu laiku ir dzīvojis nedalītā saimniecībā.

# Uzticības tālruņa darbības nodrošināšana

* 1. Saņemtie zvani Bērnu un pusaudžu uzticības tālrunī

2023. gadā Bērnu aizsardzības centra Bērnu un pusaudžu uzticības tālrunis 116111 (turpmāk – Uzticības tālrunis) kopumā apkalpojis 12 771 zvanus, čatus un e-konsultācijas. 2023.gadā Uzticības tālrunis sniedzis 8581 konsultāciju bērniem krīzes situācijās – 7613 telefoniskās konsultācijas, 820 čata un 148 e-konsultācijas.

Kopš 2015. gada 1. marta Uzticības tālrunis nodrošina nepārtrauktību psiholoģiskās palīdzības un atbalsta sniegšanā – tas pieejams visu diennakti, septiņas dienas nedēļā.

Apkalpoto zvanu skaitam vērojama tendence paaugstināties.

* 1. Uzticības tālruņa konsultatīvo zvanu analīze

2022. gadā meitenes uz Uzticības tālruni zvanījušas biežāk nekā zēni, un arī 2023. gadā saglabājas šī tendence. Zēnu skaits, kuri vēlējušies saņemt atbalstu, zvanot uz Uzticības tālruni, palielinājies no 44% 2022.gadā līdz 46% 2023.gadā, savukārt meiteņu skaits samazinājies no 56% 2022.gadā līdz 54% 2023.gadā (1.attēls). Lielākoties tieši zēniem ir grūtāk meklēt atbalstu un palīdzību sarežģītās un nepatīkamās situācijās, taču, iespējams, tieši iespēja sazināties ar konsultantiem, neizpaužot savu identitāti, veicina zēnus meklēt atbalstu, runāt par sev svarīgiem notikumiem un situācijām. Zvanu biežums no meiteņu puses liecina par spēju meklēt atbilstošu palīdzību, sazinoties ar Uzticības tālruni.

1.attēls

Analizējot kopējās Uzticības tālrunī sniegtās konsultācijas, secināms, ka 51% gadījumu Uzticības tālrunī pēc atbalsta vērsušies bērni un pusaudži, un 49% gadījumu – pieaugušie (jautājumos, kas saistīti ar bērniem). Analizējot sniegto konsultāciju skaitu pa vecuma grupām (2. attēls), secināms, ka bērnu vecuma grupās (līdz 18 gadiem) visbiežāk zvanījuši pusaudži vecumā no 12-15 gadiem (30%) - salīdzinot ar 2022. gadu, sniegto konsultāciju skaits šai vecuma grupai ir palicis nemainīgs.

Vecuma grupā līdz sešiem gadiem zvanītāju skaits arī ir palicis nemainīgs - 1%, vecuma grupā no 7 līdz 11 gadiem zvanītāju skaits 2023. gadā palielinājies par 2%, salīdzinot ar 2022.gadu. Nelielas izmaiņas ir novērojamas zvanītāju vecuma grupā no 16 līdz 18 gadiem – zvanītāju skaits samazinājies no 18% 2022. gadā līdz 14 % 2023. gadā, samazinoties par 4%.

Salīdzinot ar 2020. gadu (39%), 2021. gadu (45%) un 2022. gadu (47%) psiholoģiskās konsultācijas vairāk saņēmuši zvanītāji vecuma grupā virs 18 gadiem (50%) – saņemto zvanu skaits šajā vecuma grupā palielinājies par 3%. Aplūkojot pēdējo četru gadu (2020., 2021., 2022., 2023) statistiskos rādītājus, ik gadu ir novērojama tendence palielināties zvanītāju skaitam vecuma grupā virs 18 gadiem. Šādas izmaiņas var būt skaidrojamas ar šādiem faktoriem: 1) globālu satricinājumu rezultātā (pēc epidemioloģisko ierobežojumu izbeigšanās, kā arī joprojām notiekošā kara Ukrainā) ir iezīmējušas bailes par nākotni, kā arī kopumā manāmas sekas bērnu un vecāku savstarpējās attiecībās, ģimenes dzīvē, kas mudinājis tieši bērnu vecākus un likumiskos pārstāvjus meklēt atbalstu un palīdzību Uzticības tālrunī; 2) zvanu skaita pieaugums no pieaugušajiem varētu būt skaidrojams arī ar vairākām Uzticības tālruņa rīkotajām akcijām, kurās īpaši uzrunāti bērnu vecāki, likumiskie pārstāvji un speciālisti, kuri strādā ar bērniem. Šādas akcijas tiek rīkotas, ņemot vērā pieaugušo tik būtisko lomu bērnu dzīvē – sniedzot psiholoģisku un informatīvu atbalstu pieaugušajiem, kuri vēlas saņemt konsultāciju jautājumos, kas saistīti ar bērniem, tiek veicināta izpratne par būtiskiem aspektiem, kas var palīdzēt uzlabot bērna psiholoģisko labklājību; 3) vecāki, vēršoties Uzticības tālrunī, saņem ikdienā nepieciešamo atbalstu saistībā ar bērnu audzināšanu, kas veicina atkārtotu zvanu veikšanu. Bieži vien vecāki norāda par zināšanu un pieredzes trūkumu noteiktu situāciju risināšanai ar bērniem. Tāpat arī vecāki vēlas saņemt psiholoģisku atbalstu savu iekšējo resursu atjaunošanai.

2.attēls

Lai gan statistikas dati norāda, ka zvani no pieaugušajiem 2023.gadā tika saņemti biežāk nekā citos gados, tomēr lielākajā daļā gadījumu tālruņa pakalpojumus ir izmantojusi plānotā mērķauditorija, proti, bērni un pusaudži. 2023. gadā dominējošie zvanu temati pieaugušo vidū bija grūtības saskarsmē ar bērniem, bērnu uzvedības problēmas, bērnu disciplinēšanas grūtības, kā arī konfliktsituācijas un strīdi starp vecākiem, tostarp vecāku šķiršanās procesa ietekme uz bērniem. Zvanītāju biežāk piedzīvotās emocijas, t.i., bezspēcība, bailes, trauksme, apjukums ir galvenie iemesli, kādēļ ir būtiski zvanītājam primāri sniegt tieši emocionālu atbalstu un uzklausīt zvanītāja bažas un jautājumus. Pēc atbalsta saņemšanas zvanītāji spēj labāk izprast savas emocijas un domas, kā arī situāciju ieraudzīt no cita skatupunkta, kas palīdz pieņemt pārdomātāku lēmumu un rast piemērotu risinājumu konkrētajai situācijai.

* *Vecāki jūtas apjukuši, jo bērna uzvedība pēdējā laikā ir būtiski negatīvi izmainījusies.*
* *Māte jūtas bezspēcīga, jo bērns mājas apstākļos kļuvis agresīvs un nevēlas sadarboties.*
* *Māte satraucas, jo šķiras ar bērnu tēvu un ir grūtības vienoties par turpmāku saskarsmi ar bērniem, tādēļ radušās bažas, ka vecāku savstarpējās konfliktsituācijas varētu negatīvi ietekmēt bērnu emocionālo stāvokli.*
* *Pusaudzis izjūt trauksmi, jo nespēj tikt galā ar mācību apjomu.*
* *Vecāki ir satraukušies par to, ka bērns vēlu nāk mājās un ir aizdomas par kaitīgu vielu lietošanu – vecāki vēlas noskaidrot, kā efektīvāk komunicēt ar bērnu, lai preventīvi mazinātu atkarības veidošanos.*
* *Meita baidās, ka vecāku šķiršanās rezultātā viņai vairs nebūs iespēja satikt savu tēvu.*
* *Zēns norāda, ka skolā izjūt pastiprinātu trauksmi, jo klasesbiedri mēdzot zēnu izsmiet.*
* *Māte jūtas apjukusi par to, kā ar savu bērnu runāt par nāvi.*

Ņemot vērā to, ka visvairāk konsultāciju vecumā līdz 18 gadiem sniegts pusaudžiem no 12 līdz 15 gadiem, var secināt, ka šajā vecumposmā 2023. gadā bijusi nepieciešamība dalīties savās domās un emocijās ar cilvēkiem, kuri ir gatavi uzklausīt un nenosodīt, kā arī sniegt atbalstu un uzmanību. Šis ir vecums, kurā pusaudži piedzīvo dažādas pārmaiņas, kuru laikā ir nepieciešams atbalsts. Tajā pašā laikā mūsdienās šajā vecumposmā pusaudži piedzīvo dažādas situācijas, kas saistītas ar patstāvīgu lēmumu pieņemšanu, problēmām starppersonu attiecībās, informācijas pārbagātību, tostarp, sociāliem tīkliem un medijiem, tādēļ šajā vecumposmā bērni var justies apjukuši, piedzīvojot grūtības orientēties, kam pievērst uzmanību un kam nē. Bieži vien zvanītāji norāda par vientulības un atstumtības sajūtu, tādēļ meklē dažādus veidus, kā šo sajūtu mazināt.

Apkopojot sniegto konsultāciju saturu, secināms, ka 2023. gadā zvanītāji visvairāk runājuši par šādiem tematiem:

* attiecību problēmas un emocionālā vardarbība starp vienaudžiem, ģimenē, izglītības iestādēs, kā arī partnerattiecībās;
* bērnu uzvedības problēmas mājās, izglītības iestādē un citos apstākļos;
* pamešana novārtā un vientulības izjūta;
* veselības aprūpes trūkums bērniem;
* vardarbības liecinieks;
* bērnu disciplinēšanas problēmas un grūtības saskarsmē ar bērnu;
* bērnu veselības problēmas, tostarp psihiskās saslimšanas;
* vecāku savstarpējās attiecības – vecāku konfliktsituācijas, šķiršanās un to ietekme uz bērniem;
* psihosociālā, garīgā, fiziskā veselība, tostarp, identitātes, dzīves mērķu un jēgas jautājumi, pašvērtējums, pašnāvības un saskarsmes grūtības ar apkārtējiem cilvēkiem;
* interneta drošība.

2023. gadā zvanītājus visvairāk satraukušas **vecāku attiecību problēmas ar bērniem,** bērnu attiecību problēmas gan ar pedagogiem, gan vienaudžiem, kā arī vecāku savstarpējās attiecības (3. attēls).

Detalizētāk aplūkojot zvanu statistiku par attiecību problēmām, redzams, ka visvairāk konsultāciju 2023. gadā sniegts tieši par **vecāku attiecību problēmām ar bērniem.** Salīdzinot ar 2022.gadu, šo konsultāciju skaits ir samazinājies no 3714 konsultācijām 2022.gadā līdz 2323 konsultācijām 2023.gadā. Savukārt zvanu skaits par **bērnu attiecību problēmām ar vecākiem** ir samazinājies no 3064 konsultācijām 2022.gadā līdz 1813 konsultācijām 2023.gadā, tomēr, ievērojot šo zvanu skaitu attiecībā pret visiem zvaniem, ir secināms, ka šī tēma joprojām ir aktuāla (3. attēls).

Lielākā daļa sarunas bijušas par saskarsmes grūtībām ar bērnu, bērna disciplinēšanas grūtībām un bērna uzvedības, veselības problēmām. Ģimenes bija saskārušās ar bērna veselības problēmām, kas saistītas ar garīga rakstura grūtībām un veselības aprūpes pieejamību.

Vienlaikus šo zvanu saturs saistīts ar bērnu savstarpējo attiecību problēmām, emocionālu un fizisku vardarbību izglītības iestādē no vienaudžu puses, kad bērni jūtās pazemoti un bezspēcīgi. Šādi apstākļi pieprasa, lai izglītības iestādēs tiktu pielietotas pozitīvās disciplinēšanas stratēģijas, kas palīdzētu bērnā attīstīt paškontroli, pašapziņu, atbildības sajūtu un prasmi pieņemami izpaust emocijas, tomēr vecāku un pedagogu prasmju, resursu un/vai izglītības trūkums bieži vien noved pie neefektīvu tehniku izmantošanas, kā rezultātā cieš bērnu mentālā veselība.

Salīdzinot 2022. un 2023. gada datus par Uzticības tālruņa sniegtajām konsultācijām, secināms, ka dažos attiecību problēmu loka jautājumos zvanu skaits ir samazinājies, bet citos ir vērojams pieaugums. Piemēram, 2022. gadā par **partnerattiecībām** sniegtas 559 konsultācijas, taču 2023.gadā – 616 konsultācijas. Tāpat 2023.gadā sniegts mazāks konsultāciju skaits par **vecāku savstarpējām attiecībām** (2022.gadā - 1220 zvani; 2023.gadā – 910 zvani), kā arī par **bērnu attiecībām ar pedagogiem** (2022.gadā – 1605 zvani; 2023.gadā – 1073) un **bērnu attiecībām ar vienaudžiem** (2022.gadā – 789 zvani; 2023.gadā – 591 zvani), tomēr, ņemot vērā šo zvanu skaitu attiecībā pret visiem zvaniem, ir vērojams, ka arī šīs tēmas nav zaudējušas aktualitāti.

2023.gadā, salīdzinot ar 2022.gadu (attiecīgi 616 un 559 konsultācijas), sniegts vairāk konsultāciju **par partnerattiecībām.** Partnerattiecību jautājumā bērnus un pusaudžus visbiežāk satrauc jautājumi, kas saistīti ar pašu attiecību problēmām ar partneri (250 zvani), šķiršanos (189 zvani), kā arī emocionālo vardarbību (150 zvani), kas tiek piedzīvota šajās attiecībās.

Lai arī 2023.gadā ir samazinājies zvanu skaits, kas saistīts ar **attiecību problēmām ar pedagogiem** (2022.gadā – 1605; 2023.gadā – 1073), tomēr, ņemot vērā šo zvanu skaitu attiecībā pret visiem zvaniem, secināms, ka šis konsultāciju temats joprojām ir nozīmīgs un iezīmē būtisku lomu. Par šo tematu zvanījuši gan bērni, gan pieaugušie, kuri norādījuši uz bērna uzvedības problēmām izglītības iestādē, kas veicinājušas attiecību pasliktināšanos ar pedagogiem, kā arī pašu vecāku attiecību problēmām ar pedagogiem, piemēram, klases audzinātājiem un skolas atbalsta personālu, piemēram, sociālo pedagogu vai direktoru. Vienlaikus tiek norādītas arī tādas aktuālas problēmas kā mācību grūtības, kļūšana par vardarbības liecinieku un bulinga piedzīvošana.

3.attēls

2023.gadā saņemti 299 zvani, kas saistīti ar bērnu savstarpējo attiecību problēmām izglītības iestādēs, kas ir salīdzinoši liels un vērā ņemams konsultāciju skaitu. Bieži zvani bija saistīti ar emocionālu vai fizisku vardarbību un savstarpējiem konfliktiem vienaudžu vidū, kas ilgtermiņā mēdz kļūt par bulingu. Vairumā gadījumu skolā vai aprūpes iestādē ir kāds, kurš izturas vardarbīgi – tādos gadījumos bērni un pusaudži zvana, lai rastu padomu un saņemtu atbalstu.

Zvanītāju vidū ir ne tikai bērni un pusaudži, bet arī viņu vecāki, kā arī izglītības un aprūpes iestāžu darbinieki, lai informētu par konfliktiem, kas radušies saskarsmē ar pedagogiem, un lūgtu atbalstu un palīdzību situācijas risināšanā. Tāpat zvanītāju lokā mēdz būt arī neitrālas trešās personas, kuras, redzot notiekošo vardarbību, izjūt atbildību un vēlmi palīdzēt, tādēļ zvana uz Uzticības tālruni, lai noskaidrotu, kā rīkoties, ja esi kļuvis par vardarbības liecinieku.

4.attēls

2023.gadā, tāpat kā 2022.gadā, nozīmīgu zvanu skaitu sastāda konsultācijas par **vardarbības** tēmu. Lai arī 2023.gadā, salīdzinot ar 2022.gadu, zvanu skaits, kas saistīts ar emocionālu vardarbību **ģimenēs,** ir mazinājies (2022.gadā – 931 zvans; 2023.gadā – 551 zvans), tomēr attiecībā uz pārējo vardarbības formu skaitu, redzams, ka joprojām ir vērojama šīs tēmas aktualitāte, ņemot vērā kopējo zvanu skaitu attiecību, un nedaudz samazinājies ir zvanu skaits par fizisko vardarbību (4.attēls). 2023.gadā kopumā tika saņemti 702 zvani par vardarbību ģimenē, savukārt 2022.gadā – 1094, tātad 2023.gadā zvanu skaits par vardarbību ģimenē ir samazinājies. To zvanītāju skaits, kuri bijuši liecinieki vardarbībai ģimenē, ir samazinājies no 531 zvanītājiem 2022.gadā uz 281 zvanītāju 2023.gadā. Apskatot sniegto konsultāciju statistiku, secināms, ka fiziskas vardarbības šķērsgriezumā visvairāk zvanu saņemts tieši par vecāku fizisku vardarbību, kas vērsta pret bērniem (94 konsultācijas), daudz retāk – par vecvecāku (divas konsultācijas), brāļu/māsu (astoņas konsultācijas), citu radinieku (divas konsultācijas) fizisku vardarbību ģimenē. Tomēr būtiski uzsvērt, ka fiziskās vardarbības gadījumu skaits ir dubultojies no **pamāšu un patēvu** puses (2022.gadā 6 zvani; 2023.gadā – 12 zvani). Attiecībā uz emocionālo vardarbību ģimenē visvairāk zvanu saņemts tieši par vecāku emocionālo vardarbību (475 zvani), daudz retāk – par vecvecāku (20 konsultācijas), pamāšu/patēvu (27 konsultācijas), brāļu/māsu – 22 konsultācijas un citu radinieku (septiņas konsultācijas) emocionālu vardarbību ģimenē. Par emocionālo vardarbību **izglītības iestādēs**, salīdzinājumā ar 2022.gadu, saņemto zvanu skaits ir samazinājies (2022.gadā – 347 konsultācijas; 2023.gadā – 256 konsultācijas), savukārt konsultāciju skaits par fizisko vardarbību ir nedaudz samazinājies no 98 konsultācijām 2022.gadā līdz 87 konsultācijām 2023.gadā. Emocionālā un fiziskā vardarbība **aprūpes iestādēs** ir nedaudz samazinājusies, tāpat arī 2023.gadā ir samazinājies zvanu skaits par emocionālo, fizisko un seksuālo vardarbību bērnu un pusaudžu savstarpējās attiecībās, salīdzinot ar 2022. gadu (4. attēls).

Pēc zvanu apkopojuma secināms, ka kopumā Uzticības tālrunī saņemto zvanu skaits par fizisko vardarbību, salīdzinot ar 2022.gadu, ir samazinājies. Zvanu skaits par seksuālo vardarbību ir samazinājies – 2022.gadā saņemti 128 zvani, taču 2023.gadā 93 zvani. 2023.gadā ir samazinājies zvanu skaits par emocionālo vardarbību (2022.gadā – 1747 zvani, 2023.gadā – 1140 zvani).

Padziļināti analizējot saņemto zvanu datus par seksuālo vardarbību, secināms, ka 2022.gadā tika saņemti 16 zvani par seksuālu vardarbību izglītības iestādēs, savukārt 2023.gadā saņemti 9 zvani. Par seksuālu vardarbību bērnu un pusaudžu savstarpējās attiecībās 2022.gadā saņemti 74 zvani, bet 2023.gadā – 51 zvans. Saistībā ar seksuālo vardarbību ģimenēs zvanu skaits ir nedaudz samazinājies no 38 zvaniem 2022.gadā līdz 33 zvaniem 2023.gadā.

Attiecībā uz **vardarbības aculiecinieku skaitu** izglītības iestādēs, 2023.gadā to skaits ir nedaudz samazinājies no 182 lieciniekiem 2022.gadā līdz 159 aculieciniekiem 2022.gadā, tomēr, ievērojot zvanu skaitu proporcionālo attiecību, secināms, ka šī joprojām ir aktuāla tēma arī 2023.gadā. Savukārt vardarbības aculiecinieku skaits **aprūpes iestādēs** ir samazinājies no 11 2022.gadā līdz nevienam lieciniekam 2023.gadā.

* *Meitene satraucas, ka patēvs mēdz viņu fiziski aizskart.*
* *Dēls satraucas, ka tēvs alkohola reibumā fiziski aizskar māti.*
* *Kaimiņiene ziņo, ka augšstāva dzīvoklī bieži ir dzirdēts, ka vecāki kliedzot uz bērniem.*
* *Zvanītāja sūdzas, ka ir novērojusi ģimeni, kurā pret bērniem regulāri tiek realizēta emocionāla vardarbība, kas izpaužas kā cieņu aizskarošu vārdu izmantošana, kā arī vairākas reizes ir novērots, ka vecāki bērnus fiziski aizskar, izmantojot fizisku spēku.*
* *Meitene ir novērojusi, ka vecāki pēdējā laikā bieži strīdas, un tēvs mēdzot māti pagrūstīt, kā rezultātā meitene ir satraukusies arī par savu drošību.*

Bērni un pusaudži, zvanot uz Uzticības tālruni, bieži vien lūdz psiholoģisko palīdzību arī jautājumos, kas saistīti ar **psihosociālo, garīgo un fizisko veselību** (5.attēls). Ļoti būtiski palielinājies ir zvanu skaits, kas saistīti ar bērnu un pusaudžu **identitāti, dzīves mērķiem un jēgu** (2022.gadā – 132 zvani; 2023.gadā – 550 zvani). Viens no skaidrojumiem šādu zvanu skaita pieaugumam varētu būt saistīts ar nedrošību un neskaidrību par nākotni, kas izriet no karadarbības Ukrainā. Pandēmijas laikā, pašreizējas karadarbības Ukrainā kontekstā, kā arī citu emocionālo satricinājumu rezultātā cieš bērnu psiholoģiskā noturība un rada nenoteiktību bērnu nākotnes skatījumā. Nedaudz palielinājies to konsultāciju skaits, kas saistīts ar **ķermeņa, fizisko izskatu**: no 80 konsultācijām 2022.gadā līdz 83 konsultācijām 2023.gadā. Ar **cilvēka attīstības procesiem** saistīto konsultāciju skaits palielinājies no 17 konsultācijām 2022.gadā līdz 25 konsultācijām 2023.gadā. Palielinājies ir arī to zvanu skaits, kas saistīts ar bērnu un pusaudžu **fobijām** – šo zvanu skaits palielinājies no 23 konsultācijām 2022.gadā līdz 40 konsultācijām 2023.gadā.

2023.gada Uzticības tālrunis ir saņēmis 2307 zvanus, kas saistīti ar **saskarsmes grūtībām,** iepretim 4193 zvaniem, kas par šo tēmu tika saņemti 2022.gadā, tomēr, ņemot vērā zvanu skaitu proporcionālo attiecību pret citiem tematiem, redzams, ka šī tēma bērnu un pusaudžu vidū joprojām ir ļoti aktuāla. 2023.gadā tika saņemti 257 zvani par **pašnāvību, pašnāvības domām**, savukārt 2022.gadā par šo tēmu tika saņemti 267 zvani. Attiecībā uz **autoagresijas tematu,** 2023.gadā ir saņemti 89 zvani par šo tēmu, savukārt 2022.gadā – 104 zvani. Salīdzinot ar 2022.gadu, konsultāciju skaita ziņā samazinājies zvanu skaits, kas saistīts ar **zemu pašvērtējumu** (2022.gadā – 1689 zvani; 2023.gadā – 1292 zvani), tomēr, ievērojot šo konsultāciju skaitu attiecībā pret pārējiem tematiem, secināms, ka šis ir bijis bieži sastopams un nozīmīgs temats bērnu un pusaudžu vidū arī 2023.gadā. Tāpat 2023.gadā tika saņemti 34 zvani par **ēšanas traucējumiem,** savukārt 2022.gadā – 43 zvani.

5.attēls

2023.gadā bērniem un pusaudžiem bijusi aktuāla tēma arī par **seksuālo attiecību tematiku,** kas ietver gan seksualitātes tematus, gan higiēnas problēmas. 2023.gadā saņemti četri zvani par kontracepciju, 30 zvani, kas saistīti ar informāciju par seksuālo orientāciju, 40 zvani, kas saistīti ar masturbēšanu, seši zvani tika saņemti par grūtniecības procesu, 11 konsultācijas tika sniegtas saistībā ar grūtniecības iestāšanos, trīs konsultācijas tika sniegtas par seksuāli transmisīvām slimībām un 72 konsultācijas par seksuālo higiēnu. 2023.gadā lielākais zvanu skaits seksuālo attiecību tematikā tika saņemts saistībā ar seksuālām fantāzijām (211 konsultācijas), kā arī saistībā ar tematiem par dzimumattiecībām (119 zvani).

* *Meitene vēlas noskaidrot, kādas kontracepcijas metodes ir iespējamas.*
* *Zvanītājs jūtas apjucis, jo ir novērojis, ka izjūt simpātijas pret savu klasesbiedru.*
* *Puisis vēlas noskaidrot, kā nodarboties ar seksu, lai meitenei neiestātos grūtniecība, kā arī interesējas par izsargāšanās veidiem.*
* *Zvanītāja ir satraukusies, ka viņai, iespējams, ir iestājusies grūtniecība, un baidās par šo ziņot vecākiem. Meitene vēlas saprast, kā rīkoties.*
* *Meitene vēlas uzsākt dzimumdzīvi, taču satraucas, ka var iestāties grūtniecība.*
* *Meitene pirmo reizi pieredzēja seksuāla rakstura attiecības, taču jūtas apbēdināta, ka šī pieredze viņai nešķita patīkama.*

Līdzīgi kā iepriekšējos gados, arī 2023.gadā aktuāla tēma Uzticības tālruņa saņemtajos zvanos bija **atkarību problēmas.** 2023.gadā ir samazinājies konsultāciju skaits, kas saistītas ar nikotīna tēmu – 2022.gadā tika sniegtas 92 konsultācijas, savukārt 2023.gadā – 30 konsultācijas. 2022.gadā ir samazinājies arī to konsultāciju skaits, kas ir bijušas saistītas ar alkohola tēmu – 2022.gadā saņemti 359 zvani, taču 2023.gadā – 178 konsultācijas. Salīdzinot ar 2022.gadu, kad nav bijusi neviena konsultācija par toksisko vielu tēmu, 2023.gadā par šo tēmu ir bijušas divas konsultācijas. Vienlaikus ir samazinājies konsultāciju skaits jautājumos par narkotiku tēmu (2022.gadā 77 zvani; 2023.gadā – 38 zvani). Tāpat ir samazinājies konsultāciju skaits, kas ir saistīts ar azartspēļu tēmu (2022.gadā – astoņi zvani, 2023.gadā – divi zvani); datora, interneta atkarību (2022.gadā – 49 konsultācijas; 2023.gadā – 10 konsultācijas; medikamentu atkarību (2022.gadā – 12 konsultācijas, 2023.gadā – 3 konsultācijas).

Par šīs kategorijas tematiem palīdzību biežāk meklē atkarību izraisošo vielu lietotāju draugi, paziņas vai vecāki.

* *Vecāki dēla somā atraduši elektronisko cigareti un nezina, kā rīkoties.*
* *Vecmāmiņa novērojusi, ka mazmeita bieži vien nāk mājās, būdama alkohola reibumā.*
* *Mamma jūtas bezspēcīga, jo dēls regulāri spēlē videospēles, un ir grūtības disciplinēt. Dēls neievēro vecāku noteiktos ierobežojumus, kas saistīti ar laika ierobežojumu, kas paredzēts videospēlēm.*
* *Tēvs ir novērojis, ka dēlam ikdienā ir novērota roku trīce, un tēvam ir aizdomas, ka tas varētu būt saistīts ar narkotisku vielu lietošanu.*

Aplūkojot zvanītāju **emocionālās problēmas** (6.attēls), secināms, ka 2023.gadā tās visbiežāk bija saistītas ar apjukumu (3326), bezspēcību (2978), trauksmi (2688), bailēm (2202), pozitīvām emocijām (1556), izmisumu (1301), aizvainojumu (1251). Bieži sastopamās emociju izpausmes emocionālo problēmu sadaļā bija saistītas arī ar garlaicību (1243), vilšanos (1092), vainas sajūtu (836), kaunu (205), depresiju (340), zaudējumu (100), skumjām (477), vientulību (709), nogurumu (578), agresiju (739), rupjību (732). Savukārt retāk tika novērotas tādas emocijas kā greizsirdība (25), un emocijas, kas saistītas ar sērošanu (40). Salīdzinot ar 2022.gadu, palielinājies ir to zvanu skaits, kurā zvanītāji bija izpauduši tādas emocijas kā agresiju (2022.gadā – 315 zvani; 2023.gadā – 739 zvani), vilšanos (2022.gadā – 168 zvani, 2023.gadā – 1092 zvani), nomāktību (2022.gadā – 283 zvani, 2023.gadā – 578 zvani), skumjām (2022.gadā – 332 zvani, 2023.gadā – 477 zvani) (6.attēls).

Norādītā informācija ļauj secināt, ka pēc palīdzības Uzticības tālrunī aizvien biežāk vērsušies zvanītāji, kuri, nonākot krīzes situācijā, izjutuši rīcības kontroles iespējas, par to liecina iepriekšminētās krīzes situācijas pazīmes, piemēram, apjukuma vai bezspēcības sajūta, kad zvanītāji, neskatoties uz pazeminātām adaptācijas spējām, saredz konkrētās situācijas racionālu risinājumu.

6.attēls

7.attēls

2023.gadā aktuāli bija arī zvani, kas saistīti ar drošību internetā. Salīdzinot ar 2022.gadu, kopējais sniegto psiholoģisko konsultāciju skaits par interneta drošības jautājumiem, 2023.gadā ir samazinājies – no 954 konsultācijām 2022.gadā līdz 715 konsultācijām 2023.gadā. Detalizētāk aplūkojot vairākas zvanu kategorijas par interneta drošību (7.attēls), var secināt, ka zvanu skaits, kas saistīts ar **emocionālu pazemošanu internetā**, ir samazinājies no 175 konsultācijām 2022.gadā līdz 78 konsultācijām 2023.gadā. Samazinājies ir arī to konsultāciju skaits, kurā ir ziņots par **pazemošanu, izmantojot mobilo tālruni** – 2022.gadā saņemti 164 zvani, savukārt 2023.gadā – 75 zvani. Attiecībā uz emocionālo pazemošanu, kurā pats zvanītājs ir varmāka, šādu zvanu skaits 2023.gadā ir bijuši 29 zvani. Savukārt zvani, kuros ziņots par kiberbulingu, 2023.gadā bija 129 zvani.

Tāpat arī 2023.gadā ir samazinājies zvanu skaits, kurā zvanītājam tiek sniegts atbalsts un informācija saistībā ar **interneta drošību** (2022.gadā – 168; 2023.gadā – 91 zvans). Tomēr vienlaikus, jāsecina, ka tieši informatīvā atbalsta sniegšana, pazemošana internetā, izmantojot mobilo tālruni, kā arī emocionālā pazemošana internetā 2023.gadā statistiski sastāda lielāko zvanu skaitu, kas saistīti ar interneta drošību. Bieži sastopamās tēmas 2023.gadā zvanu kategorijās par interneta drošību bija arī **nevēlama komunikācija** (52 zvani); **personas datu drošība** (50 zvani), kā arī **ziņojumu iesniegšana, izmantojot drossinternets.lv** (36 zvani). Nedaudz retāk bija sastopami zvani, kurā tika ziņots par **vardarbīga rakstura materiāliem** (14 zvani), **finanšu krāpniecību** (22 zvani), **seksuāla rakstura piedāvājumiem** (19 zvani), **seksuāla rakstura ziņu apmaiņu** (25 zvani), **saskarsmi ar pieaugušo pornogrāfiju** (septiņi zvani), kā arī par **saskarsmi ar bērnu seksuālu izmantošanu** (deviņi zvani), **pornogrāfiju, kas pieejama bez brīdinājuma** (divi zvani) un **tehniskajiem uzstādījumiem** (astoņi zvani). Savukārt gan 2022.gadā, gan 2023.gadā Uzticības tālrunis nesaņēma nevienu zvanu, kas būtu saistīts ar **cilvēku tirdzniecību.**

* *Tik Tok* *aplikācijā meitene ir publicējusi video, kurā dejo, un zem video ir publicēti cieņu aizskaroši komentāri.*
* *Instagram aplikācijā meitene ir saņēmusi vēstules no pieauguša vīrieša, kurā tika lūgts atsūtīt bildes apakšveļā.*
* *Meitene ir satraukusies, jo ir saņēmusi dažādas īsziņas, kurā raksta svešinieks, kurš vēlas noskaidrot meitenes dzīvesvietas adresi, skolu, kurā viņa mācās, kā arī vēl cita rakstura personisku informāciju.*
* *Facebook aplikācijā meitenei ir lūgts atsūtīt viņas bankas kontu apmaiņā pret noteiktas naudas summas ieskaitīšanu viņa kontā.*

Bērnu aizsardzības centrs un Uzticības tālrunis 2023.gadā ir īstenojis dažādas aktivitātes, lai sekmētu bērnu un pusaudžu izpratni par droša interneta lietošanu. Tika organizēta Bērnu un pusaudžu uzticības tālruņa 116111 akcija “Es izvēlos runāt”, kas norisinājās no 2023.gada 6. līdz 12. februārim, lai veicinātu sabiedrības izpratni par bērnu drošību internetā, vēršot īpašu uzmanību uz vardarbību tiešsaistes vidē. Vienlaikus tika izstrādāti un sociālajos tīklos publicēti 11 videopadomi par drošu interneta un ar to saistīto tehnoloģiju lietošanu. Tāpat arī tika novadītas 15 radošās darbnīcas, par interneta drošību – “Droša un pozitīva komunikācija interneta vidē” un “Es internetā – mana atbildība”.

2023.gada 4. decembrī tika rīkota tiešraides diskusija “Viedierīces šūpulī – bērnība digitālajā laikmetā” par bērniem un viedierīču izmantošanu ar mērķi izprast gan iespējamos ieguvumus bērnu iepazīstināšanai ar viedierīcēm agrā vecumā, gan iespējamos riskus, kā tās izmantot jēgpilni, lai veicinātu bērna attīstību.

* 1. Sadarbība ar Bērnu aizsardzības centra inspektoriem un institūcijām, kas nodrošina bērnu tiesību aizsardzību

Kopumā Uzticības tālruņa konsultanti pieņēmuši informāciju par iespējamiem bērnu tiesību pārkāpumiem **262** gadījumos.

2023. gadā centra inspektoriem izskatīšanai nodoti **68** gadījumi par iespējamiem bērnu tiesību pārkāpumiem izglītības iestādēs un ilgstošas sociālās aprūpes un sociālās rehabilitācijas institūcijās. Šajos gadījumos sūdzības lielākoties bija par vienaudžu vai pedagogu fizisku vai emocionālu vardarbību izglītības vai aprūpes iestādēs, kā arī par iestādes nespēju nodrošināt bērniem drošu vidi. Vairumā gadījumu informācijas sniedzēji bijuši bērnu vecāki. Savukārt **194** gadījumi, kas saistīti ar iespējamiem bērnu tiesību pārkāpumiem ģimenēs, tika nodoti citām institūcijām, kas nodrošina bērnu tiesību aizsardzību, tostarp sociālajiem dienestiem, bāriņtiesām u.c. institūcijām. Šādos gadījumos pārkāpumi lielākoties bija saistīti ar fizisku vai emocionālu vardarbību ģimenēs, kā arī pamešanu novārtā.

* *Skolotāja stundu laikā mēdz kliegt uz bērniem, ja bērni nav apguvuši noteiktu mācību vielu.*
* *Skolā zēns ilgstoši piedzīvo bulingu,, taču vecāki norāda, ka skolas atbalsta personāls nespēj nodrošināt atbilstošu situācijas risinājumu.*
* *Klasē ilgstoši tiek realizēts bulings, fiziska un emocionāla vardarbība pret vairākiem klasesbiedriem, taču klases audzinātāja nevēlas iesaistīties situācijas risināšanā.*
* *Zvanītāja sūdzas, ka skolotāja mēdz būt fiziski vardarbība pret skolniekiem, kas izpaužas kā fiziska spēka pielietošana, grūstot bērnus.*
  1. Psiholoģiska atbalsta nodrošināšana bērniem un pusaudžiem

2023. gadā Uzticības tālrunis ir atbildējis uz **11728** zvaniem, sniedzot psiholoģisku palīdzību **7613** gadījumos.

Kā liecina ilggadēja pieredze, bērni bieži izvēlas vērsties pēc palīdzības rakstveidā, īpaši gadījumos, ja vieglāk izteikt savu domu un jūtas rakstiski, kā arī nav iespēju citā veidā saņemt palīdzību. Ņemot vērā secināto, jau no 2011. gada bērniem un pusaudžiem ir pieejama arī e-konsultēšana (konsultāciju sniegšana ar e-pasta [uzticibaspasts116111@bac.gov.lv](mailto:uzticibaspasts116111@bac.gov.lv) palīdzību). Ar e-pasta starpniecību psiholoģiskais atbalsts un palīdzība tiek nodrošināta arī tiem bērniem, kuriem nav iespējas saņemt psiholoģisku palīdzību, zvanot uz Uzticības tālruni, piemēram, bērniem un pusaudžiem ar dzirdes vai runas traucējiem. Papildus informācija par e-konsultācijām pieejama arī Uzticības tālruņa mājaslapā: <https://uzticibastalrunis.lv/e-konsultacija/>.

Bieži e-konsultācija ir pirmais solis, lai bērns varētu saņemt tik nepieciešamo palīdzību. 2023. gadā tika atbildēts uz **148** e-konsultācijām, sniedzot gan psiholoģisku, gan informatīvu atbalstu.

Paredzot bērniem vēl vienu alternatīvu, kā saņemt psiholoģisku palīdzību, 2019. gada nogalē Eiropas Komisijas projekta “SIC Latvia “Net-Safe” III” ietvaros tika izveidots un uzsākts tiešsaistes konsultēšanas pakalpojums (turpmāk - čats) bērniem un pusaudžiem. Čata pakalpojums paredz psiholoģiskas palīdzības nodrošināšanu virtuālajā vidē. Čata darba laiks ir darba dienās no plkst. 12:00-20:00. Čata iespējas un papildus informāciju var meklēt: <https://uzticibastalrunis.lv/>. Arī uz čata konsultācijām atbildi sniedz psihologi, kas nodrošina psiholoģisku atbalstu un palīdzību krīzes situācijās. 2023. gadā tika sniegtas **820** čata konsultācijas, 2022. gadā tika sniegtas 571 čata konsultācijas. Kopējā konsultāciju skaitā čata konsultācijas ievērojami pieaugušas, salīdzinoši ar iepriekšējo gadu, kas parāda, ka bērni izvēlas citus veidus, kā saņemt psiholoģisku palīdzību. Vienlaikus norādāms, ka gan čata konsultācijas, gan e-konsultācijas ir laikietilpīgākas intervences nodrošināšanai, nekā telefoniskas konsultācijas.

**Krīzes intervences komanda** (turpmāk tekstā - KIK), sniedz psiholoģisku palīdzību un atbalstu smagās krīzes situācijās visā Latvijas teritorijā, piemēram, bērna bojāejas, pēkšņas nāves, pašnāvības gadījumā vai pēc tās mēģinājuma u.c. gadījumos.

2023. gadā Uzticības tālrunis ir saņēmis zvanus saistībā ar krīzes situācijām, kurās ir bijusi nepieciešama operatīva palīdzība īpaši smagu negadījumu vai traģēdiju reizēs. KIK speciālisti 2023. gadā sniedza **palīdzību 23 gadījumos**, no kuriem 16 gadījumos bija nepieciešams sniegt palīdzību un metodisko atbalstu. 10 gadījumos tika nodrošināts operatīvs psihoemocionāls atbalsts klātienē izglītības iestādē, izglītības pārvaldē, sociālajā dienestā u.c. Izbraukumos psiholoģiskā palīdzība nodrošināta 113 bērniem, 19 pedagogiem un 15 speciālistiem, kā arī pieciem ģimenes locekļiem. Sešos krīzes gadījumos attālināti sniegta metodiskā palīdzība krīzes situācijas vadīšanā sociālajiem darbiniekiem un izglītības iestāžu speciālistiem, kā arī sniegtas rekomendācijas speciālistiem, kuri turpināja darbu ar krīzē cietušajiem bērniem.

Lai nodrošinātu profesionālu psiholoģiskās palīdzības sniegšanu, KIK speciālisti 2023.gadā regulāri piedalījās supervīzijās, kas tika organizētas ar KIK gadījumu saistītu jautājumu risināšanai. Kopumā 2023. gadā KIK atbalstam tika organizētas astoņas supervīzijas. Vēl papildus tika nodrošinātas septiņas supervīzijas Uzticības tālruņa konsultantiem.

Ņemot vērā, ka Uzticības tālruņa konsultanti regulāri sniedz atbalstu dažādās krīzes situācijās, tika organizētas vairākas apmācības, kā arī nodrošinātas iespējas piedalīties dažādās konferencēs un semināros, lai sekmētu zināšanu un prasmju pilnveidi darbā pie Uzticības tālruņa.

20.februārī sadarbībā ar klīnisko psiholoģi Intu Poudžinas notika KIK apmācības par darbu ar krīzi, apgūstot papildus jaunas krīzes intervences metodes. 22., 23.augustā norisinājāsapmācības ar mērķi veicināt speciālistu spēju izvērtēt bērnu seksuālo uzvedību. Apmācībās tās dalībnieki tika iepazīstināti ar seksuālas uzvedības izvērtēšanas un seksuāli transgresīvas uzvedības novērtēšanas metodi “Karogu sistēma”.

2023.gadā Bērnu aizsardzības centrs aktīvi turpināja sadarbību ar ārvalstu Uzticības tālruņu un Drošāka interneta centru pārstāvjiem, dodoties ārvalstu komandējumā un apmainoties ar aktuālo informāciju, labās prakses piemēriem un grūtībām, ar kurām ikdienā sastopas tālruņu pārstāvji.

6. jūnijā Bērnu aizsardzības centrā viesojās Bulgārijas radniecīgās iestādes, valsts aģentūras bērnu tiesību nodrošināšanai, delegācija. Bulgārijas pārstāvji visas dienas garumā iepazinās ar Bērnu aizsardzības centra darbību un atbildības jomām, lielāko vērību veltot Uzticības tālruņa darbības nodrošināšanai.

23.novembrī tika ņemta dalība Beļģijā, Briselē, ikgadējā starptautiskajā konferencē "Drošākā interneta forums 2023", kura ietvaros tika apspriestas jaunākās bērnu un jauniešu digitālās iespējas un aktīva pieaugušo līdzdalība, lai nodrošinātu jaunākai paaudzei nepieciešamās prasmes un kompetences, lai droši un atbildīgi paustu sevi tiešsaistes vidē, īpašu uzmanību pievēršot neaizsargāto lietotāju vajadzībām.

* 1. Izglītojošais darbs ar speciālistiem un bērniem

2023.gadā novadītas 15 radošās darbnīcas par interneta drošību – “Droša un pozitīva komunikācija interneta vidē” un “Es internetā – mana atbildība”.

Tika izstrādāta un izmēģinājuma projekta ietvaros novadīta radošā darbnīca vispārējās izglītības 43 speciālistiem “Izglītības iestādes pedagogs un krīze”, ar mērķi sniegt informāciju izglītības iestāžu speciālistiem, lai sekmētu krīzes gadījumu vadīšanu sava iestādē un nodrošinātu profesionālu palīdzību skolēniem, viņu vecākiem un izglītības iestāžu darbiniekiem.

Papildus izmēģinājuma projektā ietvaros tika izstrādāta un novadīta radošā darbnīca 28 speciālistiem “Pedagoga loma vardarbības mazināšanā”, ar mērķi papildināt izglītības iestāžu speciālistu zināšanas par vardarbības veidiem, riska faktoriem, vardarbības pazīmēm un sekām, kā arī aktualizētu izglītības iestādes rīcības shēmu vardarbības gadījumos.

Tāpat arī ir izstrādāta programma un pilotprojekta ietvaros novadītas radošās darbnīcas pirmsskolas iestāžu 131 speciālistiem “Izglītības iestādes pedagogs un krīze”, ar mērķi sniegt informāciju izglītības iestāžu speciālistiem, lai sekmētu krīzes gadījumu vadīšanu sava iestādē un nodrošinātu profesionālu palīdzību bērniem, viņu vecākiem un izglītības iestāžu darbiniekiem.

Lai veicinātu izpratni par Uzticības tālruņa konsultantu darbību Bērnu aizsardzības centrā “Ēnu dienā” viesojās 6 aktīvi, ieinteresēti skolēni, kuri iepazinās ar Uzticības tālruņa konsultantu darbu, biežāk uzdodamajiem jautājumiem un problēmām, ko nākas risināt psihologiem.

11.maijā Bērnu aizsardzības centrs rīkoja konferenci – domnīcu “Uzspēlējam?”. Kopā ar jauniešiem, spēļu nozares pārstāvjiem, kā arī citiem speciālistiem tika diskutēts par to, vai tiešsaistes un datorspēles ir jēgpilns laika pavadīšanas veids un vai tām maz ir kāds pienesums, kā arī tika noskaidroti, kādi riski var būt spēlējot spēles, un vai spēles var būt nākotnes profesija.

1.jūnijā, Starptautiskajā bērnu aizsardzības dienā, Bērnu aizsardzības centrs kopā ar  labklājības ministri E.Siliņu aicināja uz tiešraides diskusiju portālā TVNET “Atpazīsti savu spēku”, lai kopā ar jauniešiem runātu par praktiskām, palīdzošām un spēcinošam lietām.

Papildus 2023. gadā Uzticības tālrunis realizējis **septiņas informatīvās kampaņas** par sabiedrībā būtiskiem tematiem:

No 6. līdz 12. februārim saistībā ar pasaulē atzīmējamo Drošāka interneta dienu Uzticības tālrunis organizēja kampaņu **“Es izvēlos runāt”**. Kampaņas galvenais mērķis ir veicināt sabiedrības izpratni par bērnu drošību internetā, vēršot īpašu uzmanību uz vardarbību tiešsaistes vidē. Kampaņas ietvaros tika izstrādāti un sociālajos tīklos publicēti video padomi par drošu interneta un ar to saistīto tehnoloģiju lietošanu.

Uzticības tālrunis 2023.gada 1.pusgadā uzsāka jaunu kampaņu **“Atpazīsti savu spēku!”**, kas vērsta uz bērnu un pusaudžu iekšējo resursu atpazīšanu. Kampaņa norisinājās no 24. līdz 28. martam. Lai palīdzētu bērniem, pusaudžiem un arī vecākiem izzināt atvašu iekšējo spēku, kampaņas laikā tika publicēti materiāli, kuros apkopotas metodes sava iekšējā spēka atpazīšanai, kā arī apzinātības un līdzjūtības pret sevi trenēšanai. Papildus kopā ar bērniem un pusaudžiem tika izstrādāti nelieli, iedvesmojoši video, kas ļauj labāk iepazīt savas unikālās spējas un īpašības.

No 24. līdz 30.maijam Uzticības tālrunis rīkoja kampaņu vientuļajiem vecākiem **“Es audzinu viens”** ar mērķi uzklausīt un sniegt atbalstu vecākiem, kuri vieni paši audzina nepilngadīgus bērnus.

No 28. augusta līdz 3. septembrim, tuvojoties jaunajam mācību gadam, Bērnu un pusaudžu uzticības tālrunis rīkoja ikgadējo kampaņu **“Atpakaļ uz skolu”**. Uzsākot jaunu mācību gadu, bērni un pusaudži var sastapties ar dažādām jūtām – tās var būt prieka un gaidu pilnas, vai nest sev līdzi bailes, bažas, apjukumu un nemieru. Svarīgi atcerēties, ka katra emocija ir saprotama un akceptējama – patiesi sadzirdēt bērna teikto, ir pirmais solis uz risinājumu, ja bērns saskaras ar negatīvām emocijām, domājot par atgriešanos izglītības iestādē. Katra bērna pieredze skolā var būt atšķirīga, tieši tāpēc ir tik būtiski ieklausīties, atbalstīt, iedrošināt un neatstāt bērnu vienu ar jautājumiem.

No 6. līdz 12. septembrim, atzīmējot Tēva dienu, Uzticības tālrunis rīkoja kampaņu tēvu atbalstam **“Uzticības tālrunis tēviem”**. Kampaņa sniedz tēviem iespēju ar Uzticības tālruņa konsultantiem kopīgi pārrunāt dažādus tematus, kas saistīti ar tēva lomu bērna dzīvē. Nereti tēvi vēlas uzzināt vairāk par to, kā veidot emocionāli siltas attiecības ar savu bērnu, kā risināt konfliktsituācijas, noteikt robežas vai ieviest pozitīvo disciplinēšanu, kā palīdzēt, ja bērnam ir grūtības ar vienaudžiem, kā arī par virkni citu jautājumu. Tāpat tēvus nereti interesē jautājumi par bērnu attīstības fiziskajiem, garīgajiem un emocionālajiem aspektiem, rīcību gadījumā, ja bērns ir cietis no fiziskas, emocionālas vai seksuālas vardarbības, dažādas bērna emocionālās problēmas, grūtības interneta vidē un rīcības stratēģijas.

No 21. līdz 26. novembrim Uzticības tālrunis rīkoja informatīvo akciju **“Pārtrauc klusēšanu”** ar mērķi pievērst sabiedrības uzmanību seksuālās vardarbības problēmai, aicinot nepieciešamības gadījumā saņemt psihoemocionālu un informatīvu atbalstu jautājumos, kas saistīti ar seksuālu vardarbību, kas vērsta pret bērnu. Seksuālai vardarbībai ir ļoti dažādas sejas. Varmāka, kas ne vienmēr ir svešinieks, bet visbiežāk kāds tuvs ģimenes loceklis, draugs vai radinieks, vienmēr rīkosies, lai bērns apšaubītu to, ka viņš ir piedzīvojis vardarbību. Šo klusumu pavada ļoti spēcīgas emocijas – tādas kā kauns, vainas sajūta, bailes, dusmas, kas vēl vairāk sastindzina bērnu, lai par to skaļi runātu. Ikviena līdzcilvēka uzdevums ir būt redzīgiem, dzirdīgiem, atbalstošiem, lai pamanītu jebkādas izmaiņas bērna uzvedībā un aizdomu gadījumā vērstos nekavējoties pēc palīdzības.

No 20. līdz 27. decembrim Uzticības tālrunis rīkoja Ziemassvētku kampaņu **“Uzticies... Tevi dzirdēs un sapratīs”** ar mērķi sniegt psiholoģisku atbalstu zvanītājiem svētku laikā. Katru gadu Uzticības tālrunī tiek saņemti zvani, kuros bērni runā par ilgām, vēlmes justies labiem, saprastiem, tomēr bieži vien mūsdienu straujais ritms veicina atšķirtības sajūtu starp bērnu un apkārtējiem – vienaudžiem vai ģimeni. Svētki var izraisīt arī spriedzes saasinājumu ikdienā, pārvēršot gaišo laiku par konfliktu un aizvainojuma pilnu situāciju – šādās reizēs atbalsts ir īpaši nepieciešams.

# Bāriņtiesu metodiskās vadības un uzraudzības departaments

* 1. Bāriņtiesu darbības uzraudzība

Bāriņtiesu darba kvalitātes uzraudzība, proti, tās atbilstības normatīvo aktu prasībām izvērtēšana un metodisko ieteikumu sniegšana bāriņtiesu darba uzlabošanai arvien ir bijusi viena no Bērnu aizsardzības centra (turpmāk – Centrs) darbības pamatfunkcijām[[5]](#footnote-5).

Saskaņā ar normatīvo regulējumu Centrs uzrauga bērnu tiesību un interešu ievērošanu, kā arī kontrolē normatīvo aktu ievērošanu bērnu tiesību aizsardzības jomā. Bāriņtiesu likuma 5. panta pirmajā daļā noteikts, ka Centrs uzrauga bāriņtiesu darbību bērna un aizgādnībā esošas personas tiesību un interešu aizsardzībā un sniedz tām metodisko palīdzību. Minēto funkciju īsteno Centra Bērnu tiesību uzraudzības dienesta Bāriņtiesu uzraudzības departaments un Metodiskās vadības un analītikas departaments. Līdz 2023. gada 31. decembrim minēto funkciju realizēja Bāriņtiesu metodiskā vadības un uzraudzības departaments (turpmāk – departaments).

Bāriņtiesu likuma 2. pantā noteikts, ka bāriņtiesa ir pašvaldības izveidota aizbildnības un aizgādnības iestāde. 2023. gadā Latvijā darbojās 43 bāriņtiesas.

Lai veicinātu bāriņtiesu darbības kvalitāti un bāriņtiesas darbinieku izpratni un atbildību par to kompetencē esošo jautājumu veikšanu, Centrs 2023. gadā veica plānotās uzraudzības pārbaudes (turpmāk – pārbaude) bāriņtiesās. Sadarbībā ar bāriņtiesām tiek veikta bāriņtiesu pārbaude, veicinot bāriņtiesas iesaisti savas darbības izvērtēšanā[[6]](#footnote-6). Galvenais bāriņtiesas darba kvalitātes uzraudzības mērķis ir panākt, lai bāriņtiesa prioritāri nodrošinātu bērnu un aizgādnībā esošu personu tiesību un tiesisko interešu aizsardzību, savā darbībā ievērojot labas pārvaldības principu, proti, darbotos normatīvajos aktos noteiktajās pilnvarās, būtu tiesiska un uzticama, nodrošinātu pretimnākošu un cieņpilnu attieksmi pret privātpersonu, bāriņtiesas darbības veiktu pietiekami un savlaicīgi, nodrošinot normatīvajos aktos noteikto prasību izpildi bērnu tiesību aizsardzības jomā.

Pārbaude tika veikta **10 bāriņtiesās**, izlases kārtībā pārbaudot **480 bāriņtiesu lietvedībā esošas lietas** dažādās lietu kategorijās. Liela daļa bāriņtiesu pārbaudes laikā atzina, ka paškontroles veidlapu lietošana ikdienas darbā atvieglo darbu un palīdz novērst iespējamos trūkumus lietu pašpārbaudes gaitā, lai arī pašpārbaudes veikšana ir prasījusi papildu resursus bāriņtiesas darbiniekiem. Par vērtīgu tiek atzīts, ka bāriņtiesa, pamatojoties uz pārbaužu rezultātiem un Centra atgriezenisko saiti par pārbaužu rezultātiem, izstrādā priekšlikumus plānotajām darbībām bāriņtiesas darba kvalitātes pilnveidošanai.

Būtiski, ka gandrīz visas bāriņtiesas, kā grūtības kvalitatīvas darbības nodrošināšanai ir norādījušas nepietiekamu un nesamērīgu darbinieku skaitu attiecībā pret veicamā darba apjomu. Kā iemesls problēmām ar jaunu darbinieku piesaisti bieži tiek minēts zemais atalgojums pretstatā izglītības un pieredzes prasībām, kā arī darba intensitāte un sarežģītība.

Apkopojums par pārbaužu rezultātā konstatētajām biežākajām nepilnībām periodiski tiek aktualizēts un ir pieejams Rokasgrāmatā bāriņtiesām, 5. sējumā – <https://www.bti.gov.lv/lv/rokasgramata-barintiesam>.

Pēc katras noslēgtas plānotās uzraudzības pārbaudes, departaments pašvaldībai, kuras bāriņtiesā veikta pārbaude, sagatavojis un nosūtījis izvērstu analītisku vēstuli par konstatēto bāriņtiesas darbībā un citiem bērnu tiesību aizsardzības aspektiem pašvaldībā, kā arī veicis pēcpārbaudes tiešsaistes pārrunas ar bāriņtiesu darbiniekiem.

No 2023. gada 1. janvāra, pamatojoties uz Bāriņtiesu likuma 17. panta 5.1 punktā noteikto, bāriņtiesas informē Centru par atkārtotu bērna aizgādības tiesību pārtraukšanu vecākam. 2023. gadā Centrā saņemta informācija par **50 gadījumiem**, kad bāriņtiesa pieņēmusi lēmumu vecākiem atkārtoti pārtraukt to pašu bērnu aizgādības tiesības, kas iepriekš jau vismaz reizi bijušas pārtrauktas.

Iespējams, gadījumu skaitu, par ko ziņojušas bāriņtiesas, ietekmē tas, ka saskaņā ar Bāriņtiesu likuma 17. panta 5.1 punkta prasībām Centrs tiek informēts tikai gadījumos, kad lēmums tiek pieņemts atkārtoti par to pašu bērnu, kura aizgādības tiesības bijušas pārtrauktas jau iepriekš, nevēršot vērību, vai konkrētajam vecākam iepriekš tikušas pārtrauktas cita bērna aizgādības tiesības.

Bērna aizgādības tiesību atkārtotas pārtraukšanas vecākam galvenais iemesls saskaņā ar bāriņtiesu sniegto informāciju 2023. gadā, bija atkarību izraisošu vielu lietošana vecākam, proti, 34 gadījumos. Bieži atkarību izraisošu vielu lietošanai seko fiziska un emocionāla vardarbība ģimenē (15 gadījumos no 34), kā arī bērna pamešana novārtā (14 gadījumos no 34). 11 gadījumos bērna aizgādības tiesību atkārtotas pārtraukšanas iemesls vecākam bija nepietiekamas zināšanas un prasmes bērna aprūpē un audzināšanā, kas rezultējās ar bērnu tiesību pārkāpumiem, piemēram, bērna pamešanu novārtā, reizēm fizisku vardarbību.

74 % no iesūtītajiem gadījumiem (37 lietās) aizgādības tiesību atkārtotas pārtraukšanas iemesli sakrīt ar iemesliem, kuru dēļ vecākam iepriekšējo reizi pārtrauktas bērna aizgādības tiesības. Gadījumos, kad iemeslu sakritība ir daļēja (10 gadījumi), tas saistīts ar to, ka sākotnējie aizgādības tiesību pārtraukšanas iemesli papildinās, nevis izzūd vai mainās, piemēram, atkarību izraisošu vielu lietošanu papildina vardarbība vai bērna pamešanu novārtā papildina atkarību izraisošu vielu lietošana. Papildus norādāms, ka bieži bērns no vecākiem šķirts vairākkārt.

* 1. Iesniegumu izskatīšana

Pamatojoties uz privātpersonu, valsts vai pašvaldību institūciju iesnieg­tajām sūdzībām, vai pēc savas iniciatīvas Centrs pārbauda valsts vai pašvaldības institūcijas, nevalstiskās organizācijas vai citas fiziskās vai juridiskās personas darbību Centra kompetences jomā. 2023. gadā departaments ir saņēmis un izskatot sniedzis atbildes uz **455** iesniegumiem(t.sk sūdzības un anonīmi ziņojumi, u.c. veidā saņemtā informācija)un dienesta ziņojumiem.

Pamatojoties uz Centrā saņemtajiem iesniegumiem par bāriņtiesu darbu, departaments uz iesnieguma pamata pārbaudīja **62** lietas un **228** atsevišķu lietu materiālus un 2023. gadā bāriņtiesām nosūtīja **73 vēstules** ar bāriņtiesas darbības vērtējumu un metodiskiem ieteikumiem konkrētās lietās.

* 1. Funkcionālā pārraudzība

Bāriņtiesu likuma 5. panta 1.1 daļa paredz, ka bāriņtiesas aizgādības tiesību pārtraukšanas, atņemšanas, pārtraukto aizgādības tiesību atjaunošanas un ārpusģimenes aprūpes jomās atrodas Centra funkcionālajā pārraudzībā šajā likumā noteiktajā apjomā. Minētā likuma 49.2 pantā noteikts, ka, ja šā likuma 5. panta 1.1 daļā minētajās jomās Centrs konstatē būtisku bērnu tiesību un interešu apdraudējumu vai aizskārumu, Centrs pēc savas iniciatīvas, sniedzot rakstveida pamatojumu, uzdod bāriņtiesai:

* veikt lietas atkārtotu izvērtēšanu un attiecīgajā lietā pieņemt jaunu lēmumu;
* veikt konkrētas darbības, lai pārtrauktu bāriņtiesas bezdarbību.

2023. gada uzsāktajās funkcionālās pārraudzības lietās, saskatot būtiskus bērnu tiesību un interešu pārkāpumus, kā informācijas avots bijis gan Centrā saņemtā informācija no iestādēm vai privātpersonām, gan iegūstot informāciju no Nepilngadīgo personu atbalsta informācijas sistēmas (turpmāk – NPAIS) un Audžuģimeņu informācijas sistēmas (turpmāk – AGIS)m tāpat arī veicot bāriņtiesu sniegtās informācijas pārbaudi par konkrētu bērnu tiesību un interešu nodrošināšanu.

Departamentam ir izstrādāti pamatkritēriji, kas norāda uz nepieciešamību funkcionālās pārraudzības ietvaros uzdot bāriņtiesai konkrētus uzdevumus, ja:

* saskatāmi Bāriņtiesu likumā nodefinētie bāriņtiesas darbības pārkāpumi:
* konstatēts bērna labākajām interesēm neatbilstošs lēmums, kas nav pamatots vai ir pretrunā ar lietā esošiem materiāliem vai faktiskajiem apstākļiem;
* konstatēta ilgstoša bāriņtiesas bezdarbība (nereaģēšana uz saņemto informāciju par bērnu tiesību pārkāpumiem; administratīvās lietas neierosināšana, lai arī bāriņtiesas rīcībā ir informācija, kas dod pamatu lietas ierosināšanai; formāli veiktas darbības; nepietiekami veiktas darbības, nepilnīgi iegūta informācija);
* konstatētie trūkumi ir novēršami, to novēršana pēc būtības var mainīt bērna pašreizējo situāciju, nodrošināt viņa tiesību prioritāru aizsardzību.

Veicot bāriņtiesu funkcionālo pārraudzību, departaments 2023. gadā funkcionālās pārraudzības ietvaros uzdevumus uzdevis **11 lietās**. Funkcionālās pārraudzības rezultātā bāriņtiesām biežāk uzdotie uzdevumi bija:

* Nekavējoties ierosināt administratīvo lietu par aizgādības tiesību iespējamo pārtraukšanu;
* Nekavējoties veikt darbības, lai izdotu administratīvo aktu par ārpusģimenes aprūpes nodrošināšanu bērniem;
* Noskaidrot bērnu viedokļus;
* Nozīmēt sēdi un sēdē izskatīt jautājumu par aizgādības tiesību pārtraukšanu vecākam;
* Iegūt papildu informāciju, pieprasīt no valsts un pašvaldību iestādēm, komercsabiedrībām un organizācijām ziņas, kas nepieciešamas, lai izvērtētu bērna tiesību ievērošanas likumību ģimenē;
* Veikt riska novērtēšanu.
  1. Metodiskā vadība un atbalsts
     1. **Centra rīkotie bāriņtiesu darbinieku zināšanu pilnveides semināri un apmācības**

Centrs savā ikdienas darbā nodrošina metodisko palīdzību bāriņtiesām. Tādējādi, lai papildinātu bāriņtiesu darbinieku zināšanas bērnu tiesību un interešu aizsardzības jomā, 2023. gadā departaments organizēja diskusijas ar bāriņtiesu darbiniekiem par dažādām aktualitātēm, informēja par aktuāliem jautājumiem un likumu grozījumiem, piemēram, saistībā ar sevišķajiem aizbildņiem un aizbildņu apmācībām, iepazīstināja bāriņtiesas ar Padomes Regulas prasībām saistībā ar piekrišanu bērnu pārrobežu ievietošanai Latvijā, kā arī sniedza konsultācijas un praktiskus ieteikumus par apliecību sociālo garantiju nodrošināšanai izgatavošanu ārpusģimenes aprūpē esošiem bērniem.

Centrs 2023. gadā sadarbībā ar Mg. SD un sertificētu supervizori Dainu Vanagu organizēja radošo darbnīcu ciklu “Bāriņtiesu un sociālo dienestu darbinieku sadarbības uzlabošanas un vienotas izpratnes veicināšanas ģimeņu ar bērniem atbalstam”, kura laikā bāriņtiesu un sociālo dienestu speciālistiem bija iespēja veicināt un attīstīt savstarpējo sadarbību vienas pašvaldības ietvaros, iepazīties ar citu novadu labās prakses piemēriem, kā arī pilnveidot zināšanas, lai nodrošinātu veiksmīgāku sadarbību bērnu tiesību aizsardzības nodrošināšanā. 2023. gadā radošajās darbnīcās piedalījās 157 bāriņtiesu un sociālo dienestu darbinieki no 25 pašvaldībām. Par radošo darbnīcu norisi un saturu saņemtas pozitīvas atsauksmes no dalībniekiem, īpaši uzsverot to, ka radošajās darbnīcās grupu darbi tika veidoti starp vienas pašvaldības speciālistiem, kuriem arī turpmāk ikdienā jāsadarbojas.

2023. gada oktobrī Centrs sadarbībā ar lektori Daci Landmani bāriņtiesu darbiniekiem nodrošināja iespēju piedalīties semināros - apmācībās “Sarunas ar bērnu pamatprincipi vecāku vai likumisko pārstāvju nolaidības un vardarbības gadījuma izvērtēšanā”. Semināros tika aktualizētas tēmas:

* Sarunas ar bērnu pamatprincipi;
* Saruna ar bērnu par juridiski nozīmīgiem notikumiem;
* Saruna ar dažāda vecuma bērniem.

Semināra mērķis bija sniegt bāriņtiesu speciālistiem zināšanas un attīstīt prasmes sarunai ar bērnu vecāku vai likumisko pārstāvju nolaidības un vardarbības gadījuma izvērtēšanā atbilstoši bāriņtiesas kompetencei. Kopumā nodrošināti tika 4 semināri, kuros piedalījās **79** bāriņtiesu darbinieki no **visām** 43 Latvijas pašvaldībām.

2023. gada novembrī sadarbībā ar Datu valsts inspekcijas Prevencijas nodaļas juriskonsultu Renāru Pugaci tika organizēts bāriņtiesu darbinieku zināšanu pilnveides seminārs par bērnu personas datu apstrādi bāriņtiesās.

Savukārt 2023. gada decembrī norisinājās psiholoģiskās izpētes tiesu eksperta Raita Eglīša vadīts seminārs “Psiholoģiskās izpētes atzinumi un tiesu psiholoģiskā ekspertīze” bāriņtiesu darbiniekiem un ārpusģimenes aprūpes atbalsta centru darbiniekiem.

* + 1. Metodiskais atbalsts

2023. gadā turpinājies darbs pie Centra izstrādātā metodiskā materiāla **“Rokasgrāmata bāriņtiesām”** (turpmāk – rokasgrāmata) pilnveides, lai stiprinātu bāriņtiesu darbības kvalitāti, sekmētu vienotu un kvalitatīvu bāriņtiesu darbības praksi visā Latvijā. Rokasgrāmatas mērķis ir sniegt bāriņtiesām metodisku atbalstu bērnu tiesību aizsardzības nodrošināšanā, izskaidrojot normatīvo aktu prasības un sniedzot ieskatu bāriņtiesas darbībā dažādu situāciju, kas saistītas ar bērna tiesību aizsardzību, risināšanā. Centra izstrādātās rokasgrāmatas mērķauditorija ir bāriņtiesas, kā arī citas valsts un pašvaldības institūcijas, kurām, savstarpēji sadarbojoties, jānodrošina prioritāra bērna tiesību un interešu aizsardzība.

2023. gadā, aktualizējot rokasgrāmatu, izstrādāti metodiskie ieteikumi bāriņtiesām par lēmumu un sēdes protokolu izstrādi un izstrādātas vadlīnijas par lēmuma pieņemšanu par bērna uzturēšanos brīvības atņemšanas iestādē kopā ar māti, kā arī sagatavoti metodiskie ieteikumi bāriņtiesām par piekrišanu bērnu pārrobežu ievietošanai Latvijā sociālās rehabilitācijas vai korekcijas nolūkos. Metodiskajiem materiāliem pievienots izvērsts paraugs riska novērtējuma veidlapu aizpildīšanai un pilnveidots Bāriņtiesu plānoto uzraudzības pārbaužu metodiskais materiāls. Kā arī 2023. gadā tika sagatavots un publicēts 2022. gadā veikto plānoto uzraudzības pārbaužu rezultātu apkopojums un analīze.

Resursu centra “Zelda” sagatavotajās vadlīnijās par bāriņtiesas kompetenci aizgādnības lietās Centrs veicis papildinājumu, lai skaidrotu lietu piekritības jautājumus.

Lai veicinātu vienotu un kvalitatīvu izpratni par ilgstošas sociālās aprūpes un sociālās rehabilitācijas institūcijā ievietota bērna tiesību uzraudzību ārpusģimenes  
aprūpes laikā, izveidots un rokasgrāmatā publicēts skaidrojums par ilgstošas  
sociālās aprūpes un sociālās rehabilitācijas institūcijā ievietota bērna dzīves  
apstākļu pārbaudes akta un tā pielikumu aizpildīšanu.

Savukārt ārpusģimenes aprūpes atbalsta centru metodiskās vadības un kvalitātes uzraudzības ietvarā tika sniegti metodiskie ieteikumi par atbalsta centru kompetences jautājumiem, kā arī ārpusģimenes aprūpes atbalsta centriem tika sniegta metodiskā palīdzība pārskatu atbilstošai sagatavošanai un apkopošanai.

Ņemot vērā spēkā stājušos Ministra kabineta 2023. gada 28. marta noteikumus Nr. 147 “Noteikumi par aizbildņu programmu” (turpmāk - Noteikumi Nr. 147) bāriņtiesām un ārpusģimenes aprūpes atbalsta centriem tika izveidots metodisks skaidrojums par aizbildņu apmācībām. Pamatojoties uz Noteikumos Nr. 147 noteikto kārtību un termiņu, kādā saskaņojama aizbildņu mācību programma, prasības mācību programmas saturam un kritērijus tās izstrādei, 2023. gadā Centrs **izvērtēja** **sešas** ārpusģimenes aprūpes atbalsta centru izstrādātas aizbildņu mācību programmas.

* + 1. Konsultāciju sniegšana

Centra nolikuma 4.8. apakšpunkts paredz Centra kompetenci sniegt valsts un pašvaldību iestādēm un citām institūcijām ieteikumus bērnu tiesību aizsardzības nodrošināšanai un pilnveidošanai. Tādējādi būtiska loma departamenta darbībā ir metodisko konsultāciju sniegšanai juridiskām un fiziskām personām bāriņtiesu darbības jautājumos, kā arī bērnu tiesību un interešu aizsardzības jautājumos. 2023. gadā departamenta darbinieki snieguši **1797** mutiskas konsultācijas fiziskām un juridiskām personām.

Sniegto konsultāciju saturs ietvēris plašu jautājumu loku, privātpersonām interesējoties gan par bāriņtiesas veikto darbību atbilstību normatīvo aktu prasībām viņu ģimeņu lietās, gan lūdzot konsultāciju situācijās, kad ir strīds par saskarsmi un aizgādību, t.sk. par bērnu tiesībām uzturēt personiskas attiecības un tiešus kontaktus ar vecāku, kas dzīvo šķirti no bērna, arī par apliecībām sociālo garantiju nodrošināšanai.

Arī bāriņtiesas aktīvi izmanto iespēju saņemt konsultācijas, interesējoties par adopcijas, aizgādības, aizbildnības jautājumiem kopumā, gan arī par bērnu tiesību un interešu nodrošināšanu konkrētā gadījumā, tai skaitā par Ukrainas civiliedzīvotāju tiesību un interešu nodrošināšanu.

Tāpat tika sniegtas konsultācijas ārpusģimenes aprūpes atbalsta centriem par dažādiem organizatoriskiem jautājumiem, lai veiksmīgi nodrošinātu ārpusģimenes aprūpē esošo bērnu tiesību un interešu ievērošanu.

* + 1. Atbalsta sniegšana starpinstitūciju tikšanās laikā

2023. gadā departamenta inspektori aktīvi piedalījušies attālinātajās tikšanās gan ar bāriņtiesām, gan citām institūcijām konkrētu ģimeņu gadījumu risināšanā (**56** tikšanās), sniedzot viedokli par bērna interešu un tiesību aizsardzības nodrošināšanu.

2021. gadā centrs noslēdza starpresoru vienošanos“Par sadarbību atkārtotu noziedzīgu nodarījumu pret tikumību un dzimumneaizskaramību izdarīšanas novēršanai” ar Valsts probācijas dienestu, Valsts policiju un Ieslodzījuma vietu pārvaldi. Ņemot vērā starpresoru vienošanos, departamenta nodarbinātie 2023. gadā piedalījās **63** starpinstitūciju sanāksmēs, kuru ietvaros tika skatīti gadījumi, kad:

* noziedzīgo nodarījumu nepilngadīga persona ir izdarījusi pret nepilngadīgu personu;
* noziedzīgais nodarījums ir izdarīts pret nepilngadīgu personu un noziedzīgu nodarījumu izdarījusī persona nesadarbojas ar sodu izpildes institūciju;
* starpinstitūciju sanāksmes ietvaros tiek konstatēts nepilngadīgas personas labāko interešu aizskārums.
  + 1. Centra viedokļa pārstāvēšana dažādās institūcijās

Departamenta nodarbinātie savas kompetences ietvaros piedalās dažādās starpinstitucionālās tikšanās, Saeimas komisiju sēdēs un darba grupās.

2023. gadā departaments pārstāvēja Centra viedokli **36** darba grupu un komisiju sanāksmēs un **divās** tiesas sēdēs. **167** tikšanos laikā departamenta nodarbinātie ir sadarbojušies ar dažādām valsts un pašvaldību institūcijām gan normatīvā regulējuma izstrādes un pilnveidošanas procesā, gan citu jautājumu risināšanā.

Saskaņā ar Centra nolikuma 3.7. punktu viena no Centra funkcijām ir nodrošināt sabiedrības informēšanu un izglītošanu par bērnu tiesībām un bērnu aizsardzības jautājumiem, līdz ar to 2023. gadā **sešos** gadījumos tika sniegts viedoklis masu medijiem par dažādiem Centra kompetencē esošiem jautājumiem.

* + 1. Bāriņtiesu oficiālās statistikas par darbu apkopošana un analizēšana

Pamatojoties uz 2017. gada 20. jūnija Ministru kabineta noteikumiem Nr. 352 “Noteikumi par oficiālās statistikas veidlapas paraugu bāriņtiesas darbības jomā un veidlapas aizpildīšanas un iesniegšanas kārtību” (turpmāk – Noteikumi Nr. 352), Centrs apkopo bāriņtiesu iesniegtajās oficiālās statistikas veidlapās iekļauto informāciju.

Bāriņtiesu pārskati par darbu sniedz informāciju par būtiskākajām tendencēm bērnu un aizgādnībā esošu personu tiesību un interešu aizsardzībā tādos bāriņtiesu darbības virzienos, kā aizgādības tiesību pārtraukšana un atjaunošana vecākiem, bērnu ārpusģimenes aprūpe, aizgādnība, ārpusģimenes pakalpojuma nodrošinājums, bērnu nodošana citas personas aprūpē, un informācija par bāriņtiesu lēmumiem un to pārsūdzību.

2023. gada februārī saņemtibāriņtiesas oficiālās statistikas pārskati par darbu 2022. gadā. Atbilstoši Noteikumiem Nr. 352 Centrs apkopoja no bāriņtiesām saņemtos oficiālos statistikas pārskatus un datu kopsavilkumu iesniedza Centrālajā statistikas pārvaldē. Statistikas pārskatu par bāriņtiesu darbu analīze publicēta Centra tīmekļa vietnē[[7]](#footnote-7).

2023. gadā darba grupas ietvaros uzsākta diskusija par Labklājības ministrijas darba plānā iekļauto uzdevumu – pārskatīt Ministru kabineta 2017. gada 20. jūnija noteikumu Nr. 352 “Noteikumi par oficiālās statistikas veidlapas paraugu bāriņtiesas darbības jomā un veidlapas aizpildīšanas un iesniegšanas kārtību” oficiālās statistikas veidlapas, tajās iekļaujamos datus, izvērtējot, kādus datus turpmāk būtu nepieciešams iegūt un apstrādāt, to apstrādes mērķus, kā arī, kādi statistikas dati jau šobrīd izgūstami no bāriņtiesu lietotās BARIS informācijas sistēmas. Darbs pie oficiālās statistikas veidlapu pārskatīšanas turpināsies arī 2024. gadā.

* + 1. Apliecību sociālo garantiju nodrošināšanai pieprasījumu izvērtēšana

Saskaņā ar Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – Noteikumi Nr. 857) 9. punktā noteikto, Centrs nodrošina apliecību izgatavošanu bāreņiem un bez vecāku gādības palikušajiem bērniem. Atbilstoši Noteikumos Nr. 857 paredzētajam, apliecību sociālo garantiju nodrošināšanai (turpmāk – apliecība) tiesīgs saņemt bērns vecumā no septiņiem gadiem, kā arī pilngadību sasniegušais bērns, ja viņš nepārtraukti klātienē turpina mācības kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība).

Departaments 2023. gadā izvērtējis **2031 apliecību pieprasījumu** atbilstību noteikumu prasībām.

Situācijās, kad, izvērtējot bāriņtiesas iesūtīto dokumentāciju, tiek konstatēts, ka bāriņtiesa nav iesniegusi visus nepieciešamos dokumentus apliecības izgatavošanai vai konstatētas citas neatbilstības noteikumu prasībām, departamenta nodarbinātais sazinās ar bāriņtiesu, lai precizētu vajadzīgo informāciju un informētu par konstatētajām nepilnībām, lūdzot iesūtīt iztrūkstošos dokumentus. 2023. gadā sniegtas **186 konsultācijas** bāriņtiesām par apliecību pieprasīšanu un izgatavošanu. Savukārt tajos gadījumos, kad bija pamats atteikt apliecības izgatavošanu, departaments sagatavoja vēstuli bāriņtiesai, pamatojot atteikumu apliecības izgatavošanai.

# Konsultatīvā nodaļa

* 1. Metodiskais darbs

Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" ietvaros Bērnu aizsardzības centra Konsultatīvajā nodaļā (turpmāk – Konsultatīvā nodaļa) 2023. gadā veikts šāds metodiskais darbs:

* Analizēta un izvērtēta “Metodoloģijas bērnu ar uzvedības traucējumiem un saskarsmes grūtībām agresijas un vardarbības mazināšanai un sociālās iekļaušanas veicināšanai” (turpmāk – Metodoloģija) aprobācija un precizēta konsultatīvā atbalsta sniegšanas norise. Metodoloģijas izvērtēšanas rezultātā precizētas un papildinātas iesnieguma, iesnieguma pielikuma, atbalsta programmas un rekomendāciju veidlapas. Metodoloģija saskaņota Labklājības ministrijas izveidotās uzraudzības padomes sēdē, pēc saskaņošanas un apstiprināšanas, ievietota Bērnu aizsardzības centra (BAC) tīmekļa vietnē ([Sākums](https://www.bac.gov.lv/lv) → [Speciālistiem](https://www.bac.gov.lv/lv/specialistiem) → [Bērnu tiesību aizsardzība](https://www.bac.gov.lv/lv/bernu-tiesibu-aizsardziba) → [Rokasgrāmatas bērnu tiesību aizsardzības jautājumos](https://www.bac.gov.lv/lv/rokasgramatas-bernu-tiesibu-aizsardzibas-jautajumos) → [Metodoloģija bērnu ar uzvedības traucējumiem un saskarsmes grūtībām agresijas un vardarbības mazināšanai un sociālās iekļaušanas veicināšanai](https://www.bac.gov.lv/lv/media/2337/download?attachment));
* Izvērtēta “Rokasgrāmatā “Sadarbības tīkls konsultatīvā atbalsta sniegšanai bērniem ar saskarsmes grūtībām un uzvedības traucējumiem”” (turpmāk – Rokasgrāmata) ietvertās informācijas par sadarbības tīkla dalībniekiem aktualitāte, precizēta kontaktinformācija, un konsultatīvā atbalsta sniegšanas metodoloģija, veikti pilnveidojumi un uzlabojumi. Rokasgrāmata saskaņota Labklājības ministrijas izveidotās uzraudzības padomes sēdē, pēc saskaņošanas un apstiprināšanas ievietota Bērnu aizsardzības centra (BAC) tīmekļa vietnē ([Sākums](https://www.bac.gov.lv/lv) → [Speciālistiem](https://www.bac.gov.lv/lv/specialistiem) → [Bērnu tiesību aizsardzība](https://www.bac.gov.lv/lv/bernu-tiesibu-aizsardziba) → [Rokasgrāmatas bērnu tiesību aizsardzības jautājumos](https://www.bac.gov.lv/lv/rokasgramatas-bernu-tiesibu-aizsardzibas-jautajumos) → [Sadarbības tīkls konsultatīvā atbalsta sniegšanai bērniem ar saskarsmes grūtībām un uzvedības traucējumiem](https://www.bac.gov.lv/lv/media/2334/download?attachment)).

* 1. **Konsultatīvais atbalsts**

Konsultatīvajā nodaļā 2023. gadā sniegtas 43 attālinātas un 6 klātienes konsultācijas par bērnu uzvedības un saskarsmes problēmām, t.sk., 12 konsultācijas pirmsskolas, 33 pamatskolas un 4 konsultācijas vidējās izglītības posmā, un saņemts 71 vecāku (citu bērna likumisko pārstāvju un aprūpētāju) vai speciālistu iesniegumi atbalsta programmu izstrādāšanai (1.attēls).

1.attēls. BAC Konsultatīvajā nodaļā 2016.- 2023.gadā saņemtie iesniegumi, *skaits gadā*

Pēc iesniegumu apstrādes BAC sociālie darbinieki sazinājās ar ģimenes kontaktpersonu un vienojās par veidu, kādā notiks turpmākā sadarbība. Neatkarīgi no tā, vai konsultācijas notika klātienē vai attālināti, BAC Konsultatīvās nodaļas komanda veica visas nepieciešamās darbības, lai iegūtu papildu situāciju raksturojošo informāciju gan no bērna vecākiem, gan izglītības iestādēm, sociālajiem dienestiem vai citām valsts vai pašvaldību iestādēm, kas bija iesaistītas bērna ar uzvedības traucējumiem un saskarsmes grūtībām problēmsituācijas risināšanā. Tas ļāva iegūt plašu un daudzpusīgu informāciju, kā arī veidot bērna vajadzībās balstītas atbalsta programmas un ikdienas darbā izmantojamas un viegli saprotamas rekomendācijas bērnu vecākiem vai speciālistiem, kuru mērķis bija veidot nepieciešamās izmaiņas bērna ikdienas vidē un uzvedībā. Pārsvarā Konsultatīvās nodaļas starpprofesionāļu komanda valstī noteiktās ārkārtas situācijas apstākļos strādāja attālināti, t.i. ar koordinētas informācijas aprites sistēmas un tiešsaistes konsultāciju palīdzību mēģināja iegūt pēc iespējas plašāku un daudzpusīgāku informāciju gan no bērnu ar uzvedības traucējumiem un saskarsmes grūtībām likumiskajiem pārstāvjiem, gan izglītības iestāžu darbiniekiem un citām problēmsituācijas risināšana iesaistītajām pusēm. Šāds uz mērķi orientēts informācijas ieguves veids un starpprofesionāļu sadarbība ļāva izstrādāt uz identificētajām vajadzībām orientētas atbalsta programmas bērniem ar uzvedības traucējumiem un saskarsmes grūtībām, kuru īstenošanā būtiska loma bija Konsultatīvās nodaļas speciālistu sagatavotajām rekomendācijām - nepieciešamo aktivitāšu vai to virzienu izklāstam, kas ļauj radīt nepieciešamo vidi bērna uzvedības izmaiņām. Lai sekotu līdzi notiekošajām izmaiņām, Konsultatīvas nodaļas speciālisti vienlaikus veica atbalsta programmu un rekomendāciju īstenošanas uzraudzību.

2.attēls. BAC Konsultatīvajā nodaļā 2023. gadā izstrādātās atbalsta programmas bērniem ar saskarsmes grūtībām un uzvedības traucējumiem un rekomendācijas valsts un pašvaldību speciālistiem darbam ar ģimenēm ar bērniem un bērnu ar saskarsmes grūtībām un uzvedības traucējumiem likumiskajiem pārstāvjiem vai aprūpētājiem, *skaits mēnesī*

Laikā no 2023.gada 2. janvāra līdz 30.decembrim BAC KN organizētas 244 konsultācijas (209 attālinātas un 35 klātienes konsultācijas) bērnu atbalsta programmu izstrādei un izstrādātas 244 atbalsta programmas bērniem ar saskarsmes grūtībām un uzvedības traucējumiem, kā arī 346 praktiskas un bērnu ikdienas aprūpē un izglītošanā integrējamas rekomendācijas, kuru mērķis ir veidot nepieciešamās izmaiņas bērnu apkārtējā vidē un uzvedībā, valsts un pašvaldību speciālistiem darbam ar ģimenēm ar bērniem, t.sk. izglītības iestāžu pedagogiem administrācijai un atbalsta speciālistiem, sociālo dienestu pārstāvjiem, un bērnu ar saskarsmes grūtībām un uzvedības traucējumiem likumiskajiem pārstāvjiem vai aprūpētājiem (2. attēls).

Atbalsta programmas izstrādātas bērniem visos reģionos. Tāpat kā iepriekšējos pārskata periodos, arī 2023. gadā lielākā daļa iesniegumu saņemta no bērnu likumiskajiem pārstāvjiem, kuru dzīvesvieta ir Rīgas vai Pierīgas statistiskais reģions (3. attēls).

3.attēls. Bērnu, kuriem 2023.gadā sniegta konsultācija un izstrādāta atbalsta programma, sadalījums dzīvesvietas reģionu apakšgrupās, *bērnu skaits un īpatsvars %*

Atbalsta programmas 2023.gadā izstrādātas 150 zēniem (61 %) vecumā no 3 – 17 gadiem, vidējais vecums M = 9.77, standartnovirze SD = 3.47 un 94 meitenēm (39 %) 4 – 16 gadu vecumā, meiteņu grupā M = 9.43, SD = 3.77 (4. attēls).

4.attēls. Bērnu, kuriem 2023.gadā sniegta konsultācija un izstrādāta atbalsta programma, sadalījums dzimumu apakšgrupās, *bērnu skaits un īpatsvars %*

Bērni, kuriem izstrādātas atbalsta programmas, ir 3 – 17 gadu vecumā, t.sk., 87 bērni (36 % no bērnu kopskaita) ir pirmsskolas vecumā (2 – 6 gadus veci), 32 (13 % no bērnu kopskaita) – sākumskolas vecumā (7 – 10 gadus veci), 118 (48 % no bērnu kopskaita) – pamatskolas vecuma (11 – 15 gadus veci) un 7 (3 % no bērnu kopskaita) – vidusskolas vecuma (16 – 17 gadus veci) bērni (5. attēls).

5.attēls. Bērnu, kuriem 2023.gadā sniegta konsultācija un izstrādāta atbalsta programma, sadalījums izglītības posmu apakšgrupās, *bērnu skaits un īpatsvars % izglītības posmā*

Bērnu, kuriem izstrādātas atbalsta programmas, sadalījums dzimumu apakšgrupās sākot no jaunākā skolas vecuma grupas ir neproporcionāls (šajās vecuma grupās ir zēnu pārsvars) (6. un 7. attēls).

6.attēls. Bērnu, kuriem 2022.gadā sniegta konsultācija un izstrādāta atbalsta programma, sadalījums dzimumu un vecumu grupās, *bērnu skaits vecuma grupā*

7.attēls. Bērnu, kuriem 2023.gadā sniegta konsultācija un izstrādāta atbalsta programma, sadalījums dzimumu un izglītības posmu apakšgrupās, *bērnu īpatsvars (%) grupā*

Saskaņā ar Konsultatīvās nodaļas izstrādāto Metodoloģiju, izvērtējot bērnu uzvedības un saskarsmes grūtības, tās tiek iedalītas 5 grupās:

* agresīva saskarsme (agresīva, citus bērnus un/vai pieaugušos apdraudoša uzvedībā, atklāta agresivitāte pret cilvēkiem, t. sk., pret sevi);
* destruktīva uzvedība (vardarbība pret dzīvniekiem, sveša īpašuma piesavināšanās, bojāšana vai iznīcināšana u.c., atklāta agresivitāte pret dzīvniekiem, priekšmetiem, īpašumu;
* noteikumu un prasību neievērošana, t.sk. necenzētu vārdu lietošana, klaiņošana, apreibinošu vielu lietošana, skolas kavēšana, atkarību problēmas u.c. (atkarību problēmas tiek reģistrētas kā atsevišķa uzvedības problēmu grupa);
* izaicinoša saskarsme (opozicionāra vai izaicinoša saskarsme, atklāti atsakoties ievērot noteikumus vai pamatotas vecāku un citu pieaugušo prasības, tīša citu kaitināšana, provocējot konfliktus u.c.);
* uzvedības un saskarsmes pašvadības grūtības (nespēja mainīt domas, izjūtas, vai darbības, lai sasniegtu nozīmīgus mērķus, nespēja pretoties pēkšņam uzbudinājumam vai nevēlamām dziņām, impulsivitāte un nespēja ilgstoši koncentrēties u.c.).

Atbalsta programmu izstrādāšanai pieteiktajiem bērniem ir daudzveidīgas uzvedības un saskarsmes grūtības, turklāt katram bērnam raksturīgas vairākas uzvedības un saskarsmes grūtību izpausmes, t.i. uzvedības un saskarsmes pašregulācijas problēmas; katrā iesniegumā minētas 1 – 4 bērnu uzvedības problēmas. Arī 2023. gadā bērnu, kuriem izstrādātas atbalsta programmas, uzvedībā dominē uzvedības un saskarsmes pašregulācijas (pašvadības) grūtību izpausmes (8.attēls), kas veido gandrīz pusi (48 %) no visām iesniegumos minētajām uzvedības un saskarsmes problēmām.

8.attēls. Klātienes konsultācijai un atbalsta programmas izstrādāšanai pieteikto bērnu uzvedības problēmu un saskarsmes grūtību raksturojums 2023.gadā (*iesniegumos minēto problēmu īpatsvars %*)

Uzvedības un saskarsmes grūtību sadalījums bērnu dzimuma grupās atspoguļots 9.attēlā.

9.attēls. Vecāku (bērnu likumisko pārstāvju) iesniegumos minēto bērnu uzvedības problēmu īpatsvars (%) dzimumu apakšgrupās 2023.gadā (lielākajā daļā iesniegumu minētas vairākas bērnu uzvedības problēmas)

Lai pilnveidotu atbalsta sniegšanas procesu, komunikāciju ar bērna gadījuma risināšanā iesaistītajām pusēm, veidotu bērna vajadzībās balstītas atbalsta programmas un rekomendācijas, Konsultatīvās nodaļas speciālisti regulāri tikās atsevišķu gadījumu risināšanai organizētajās tiešsaistes sanāksmēs, iknedēļas nodaļas tiešsaistes sanāksmes, kā arī vienu reizi mēnesī - supervīziju sesijās. Kopīgās tikšanās ļāva speciālistiem dalīties savās pārdomās par atbalsta programmu un rekomendāciju dažādajiem aspektiem, konsultatīvā atbalsta sniegšanas procesu, savstarpējo komunikāciju un komunikāciju ar klientiem, sadarbību ar gadījumu risināšanā iesaistītajām iestādēm un metodēm, kā to labāk organizēt, u.c. jautājumiem Speciālistu tikšanos laikā gūtās atziņas tika regulāri izvērtētas, t.sk., izvērtēta nepieciešamība tās iekļaut *Metodoloģijā bērnu uzvedības traucējumu un saskarsmes grūtību diagnosticēšanai, atbalsta programmu izstrādei un uzraudzībai*.

* 1. Sadarbības veicināšana un sabiedrības informēšana

Lai pilnveidotu Starpinstitucionālā sadarbība bērnu tiesību aizsardzības jomā, Bērnu aizsardzības centra Kompetenču nodaļas speciālisti izstrādāja Ieteikumus konsultatīvā atbalsta sniegšanai bērnu uzvedības problēmu gadījumos. Ieteikumi ietver secīgu darbību kopumu, kas atspoguļots infografikās (10.-12.attēls).

Attēls, kurā ir teksts, apģērbs, apavi, ekrānuzņēmums

Apraksts ģenerēts automātiski

10.attēls. Infografika “Pedagoga atbalsts izglītības iestādē”

Attēls, kurā ir teksts, apģērbs, apavi, džinsi

Apraksts ģenerēts automātiski

11.attēls. Infografika “Izglītības iestādes atbalsta komandas iesaiste”

Attēls, kurā ir teksts, apģērbs, vīrietis, cilvēka seja

Apraksts ģenerēts automātiski

12.attēls. Infografika “Institūciju un speciālistu sadarbība sarežģītāko gadījumu risināšanā”

* 1. Speciālistu apmācība bērnu tiesību aizsardzības jomā

Lai Bērnu tiesību aizsardzības likuma 5.1 pantā noteiktie subjekti, kuriem nepieciešamas speciālās zināšanas bērnu tiesību aizsardzības jomā (turpmāk – speciālisti), varētu turpināt iegūt padziļinātas speciālās zināšanas bērnu tiesību aizsardzības jautājumos, kā arī pilnveidotu savas prasmes darba pienākumu izpildē, BAC atbilstoši iepirkuma “Speciālistu apmācība bērnu tiesību aizsardzības jomā” (Id. Nr. VBTAI 2023/6.5-4/4) rezultātiem 2023. gada 2. jūnijā noslēdza līgumu ar Biedrību “Latvijas Pašvaldību mācību centrs” (turpmāk – LPMC).

Saskaņā ar līguma nosacījumiem LPMC nodrošināja 233 (divi simti trīsdesmit trīs) speciālistu apmācību zināšanu pilnveides izglītības programmās, apmācot 27 tiesnešus, 22 prokurorus, 71 advokātu un 113 Valsts policijas darbiniekus.

Eiropas Savienības fonda projekta Nr. 9.2.1.3/16/I/001„Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē” (turpmāk – projekts) īstenošanas laikā kopumā tika apmācīti 7075 speciālisti – 3438 profesionālās kvalifikācijas pilnveides izglītības programmās (40h programmās) (sievietes – 2608, vīrieši – 830) un 3637 zināšanu pilnveides izglītības programmās (24h programmās) (sievietes – 2847, vīrieši – 790).

* 1. **Ģimenes psihoterapijas konsultācijas**

Lai sniegtu ģimenes psihoemocionālajās vajadzībās balstītu atbalstu ģimenēm krīzes situācijā iespējami ātra emocionālā atvieglojuma sasniegšanai un iekšējā līdzsvara atjaunošanai, 2023. gada 31. martā BAC noslēdza līgumu ar Latvijas Sistēmisko un ģimenes psihoterapeitu biedrību.

No 2023. gada 31. marta līdz 2023. gada 30. novembrim kopumā 199 ģimenes ar bērniem saņēma 2054 ģimenes psihoterapijas konsultācijas (turpmāk – konsultācijas) 2224 stundu apjomā.

Analizējot konsultāciju sniegšanas rezultātā identificētās izmaiņas, tika secināts, ka samazinājās psiholoģiskās spriedzes līmenis un krīzes simptomu izpausme un ietekme ģimenē, tika veicināta traumējošu notikumu izpratne un pieņemšana, kā arī notika traumatisko atmiņu integrācija, tika apgūtas prasmes rast kompromisus un pieņemt lēmumus, mobilizēti un attīstīti ģimenēs esošie resursi, saņemts nepieciešamais atbalsts drošības sajūtas attīstīšanā, samazināta ģimenes locekļu izolācija un veicināta spēja iekļauties sociālajā dzīvē un bērna labvēlīga attīstība ģimenē.

Biedrības veiktajā kvantitatīvo datu analīzē tika konstatētas statistiski nozīmīgas atšķirības visos trīs aptaujas “Ģimeņu situācijas novērtējuma aptauja” SCORE -15 (Stratton, 2014) anketas dimensiju/skalu rādītājos (Spēja adaptēties; Grūtību pārslodze; Traucēta komunikācija). Tas ļāva ar augstu ticamības pakāpi apgalvot, ka konsultācijas bija efektīvas un ģimenēm noderīgas, ar pozitīvu ietekmi uz aptaujā iekļauto ģimeņu adaptīvāku funkcionēšanu.

Iegūtie rezultāti arī parādīja, ka ģimenes iekšējās mijiedarbības izvērtējumā iegūto rezultātu vidējo rādītāju atšķirības pirms un pēc konsultāciju norises bija statistiski nozīmīgas. Tādēļ ar 95% varbūtību varēja apgalvot, ka ģimenes atzīmētie rādītāji nozīmīgi mainījās un pēc konsultācijām šie paši klienti atzīmēja, ka ģimenē kopumā funkcionē daudz labāk. Terapeitiskā procesa mērķis bija sasniegts, nodrošinot cieņpilnu attieksmi un neitralitāti terapeitiskajās attiecībās.

Tāpat ģimenes ar sākotnēji uzrādītu augstāku problemātiku uzrādīja statistiski nozīmīgākas pozitīvās tendences, uzrādot zemāku problemātiku raksturojošu vērtējumu konsultāciju noslēgumā. Tas liecina, ka intervences pieejas, kas pievērš uzmanību ģimenei kā vienotam veselumam, palīdz vecākiem izmantot metodes, kas veicina bērnu un pusaudžu adaptīvo uzvedību un emocionāli siltākas attiecības ģimenē.

Savukārt BAC veiktā aptauja ne agrāk kā divus mēnešus pēc konsultāciju beigām parādīja, ka arī pēc konsultāciju noslēguma ģimenes novērtē konsultācijās sasniegto.

Ģimenēm bija pieaugusi izpratne par notiekošo ģimenē un ģimenes locekļu rīcībā esošajiem resursiem, ģimenes spēja mainīt savus apzinātus un neapzinātus komunikācijas musturus un izmantot savus resursus, uzlabojās savstarpējās attiecības, pieauga spēja atpazīt emocijas un prasmes tās izteikt, pieauga spēja sarunāties par konfliktiem un ar jūtām saistītām problēmām, pieauga prasmes plānot un noteikt konkrētus soļus savu mērķu sasniegšanai, lēmumu pieņemšanā tika iesaistīti pārējie ģimenes locekļi, uzlabojās sadarbība starp ģimenes locekļiem, uzlabojot kopējo labsajūtu ģimenē un radot labvēlīgāku vidi bērnu attīstībai. Tāpat bija novērojams samazināts psiholoģiskās spriedzes līmenis un krīzes simptomu izpausme un ietekme, veicināta traumējošu notikumu ģimenēs izpratne un pieņemšana, saņemts nepieciešamais atbalsts iekšēja miera, drošības sajūtas un pašapziņas attīstīšanā, kā arī attīstītas problēmu risināšanas un pārvarēšanas prasmes.

* 1. Virtuālās realitātes terapijas pakalpojums pusaudžiem

Lai uzlabotu pusaudžu mentālo veselību, t.sk. mazinātu trauksmi, dusmas un veicinātu motivāciju jaunu prasmju apgūšanai, Konsultatīvās nodaļas psiholoģe Lāsme Lagzdiņa un ģimenes psihoterapeite Liene Stālmane nodrošināja 10 bērniem virtuālās realitātes terapijas konsultācijas (turpmāk – VrT). Kopumā, katram bērnam tika nodrošinātas 10 konsultācijas, kopskaitā 100 konsultācijas.

Virtuālā realitāte (turpmāk – VR), kura tika izmantota VrT konsultāciju nodrošināšanā, bija datora veidota pasaule, ar kuru bērniem bija iespējams mijiedarboties, izmantojot pie galvas piestiprināmu ekrānu – šī pasākuma kontekstā VrT 3D brillēm. VR sniedza klātesamības izjūtu, kas līdzinājās fiziskai klātbūtnei attēlotajā vidē, tādējādi VR galvas smadzenēs varēja izraisīt identisku reakciju kaskādi tām, kuras tiktu izraisītas reālajā dzīvē. Vienlaikus tas deva iespēju speciālistam, kas strādāja ar bērniem izveidot dziļāku kontaktu un veikt intervenci pusaudžiem draudzīgākā veidā.

# Labklājības ministrijas projekta “Atbalsts Barnahus ieviešanai Latvijā” īstenošana (Projekta līguma Nr. EEZ/LM/2021/5)

* 1. Bērna mājas darba grupa un komunikācija ar sadarbības partneriem

2023. gada pirmajā pusgadā notika **8(astoņas)** Bērna mājas darba grupas tikšanās tiešsaistē, kurās darba grupas dalībnieki risināja aktuālos jautājumus saistībā ar normatīvo aktu izstrādi un pakalpojuma integrēšanu esošajā tiesību aizsardzības sistēmā.

13. aprīlī notika OECD veiktā pētījuma prezentācijas konference par bērnam draudzīgu justīcijas sistēmu Latvijā, un 14. aprīlī notika konferences satelītpasākums, ekspertu apaļā galda diskusija ar ārvalstu ekspertu piedalīšanos par Bērna mājas pakalpojumu kā starpdicsiplināru metodi darbā ar cietušo bērnu un ģimeni.

Maijā un jūnijā Bērna mājas komanda īstenoja 4 praktiskos seminārus Latvijas reģionos Bāriņtiesu un Sociālo dienestu darbiniekiem par Bērna mājas pakalpojumu, semināros piedalījās 86 dalībnieki no Zemgales, Vidzemes, Latgales un Kurzemes. 2023. gada 14. jūnijā Bērna mājas pakalpojums tika prezentēts Pašvaldību lietu savienības sēdē.

Laika periodā no augusta līdz decembrim Bērna mājas komanda organizēja kopā vairāk kā 20 nacionālo un starptautisko profesionāļu grupu vizītes Bērna mājā, kopā uzņemot vairāk nekā 250 speciālistu, lai iepazīstinātu ar jauno pakalpojumu un risinātu sadarbības jautājumus, t.sk.:

* Rīgas Bāriņtiesas darbinieku vizīte 31.08.23.;
* Rīgas sociālā dienesta un atbalsta centru darbinieku vizītes Bērna mājā 9. un 15.09.2023.;
* Bērna mājas darba grupas tikšanās Bērna mājā 18.09.2023.;
* Saeima Juridiskās komisijas izbraukuma sēde Bērna mājā 26.09.2023.;
* Valsts Probācijas dienesta vizīte 27.09.2023.;
* Valsts policijas priekšnieka un reģionu izmeklētāju vizīte 06.09.2023.;
* Bērna mājas atklāšanas pasākums ar LM, Iem un Ģenerālprokurora dalību 24.10.2023.;
* Pusaudžu resursu centra vizīte Bērna mājā 31.10.2023.;
* LU Sociālā darba studentu vizīte 14.11.2023.;
* Rīgas dome Labklājības departamenta Bērnu tiesību sadarbības grupas izbraukuma sēdē Bērna mājā 22.11.2023.;
* Tukuma Sociālā dienesta vizīte 27.11.2023.;
* EEZ Finanšu instrumenta 2014.-2021 gada periodu programma “Starptautiskā policijas sadarbība un noziedzības apkarošana” sadarbības komitejas vizīte 12.12.2023.;
* LM BĢPD izbraukuma sēde Bērna mājā 12.12.2023.;
* Centra Dardedze vizīte 13.12.2023.;
* SOS Ģimeņu ciematu asociācijas vizīte BM 18.12.2023.;
* 4. oktobrī notika LM, VBTAI un Dardedzes kopīgi organizētā ekspertu konference/darba grupa “Būt uz vienas lapas reaģēšanā uz bērnu seksuālas izmantošanas gadījumiem”, kurā piedalījās eksperti no politikas veidotāju izpildvara, tiesu varas un praktiķu kopienām. Tika turpināta regulāra Bērna mājas komunikācijas un sadarbības tikšanās ar Valsts policijas, Bērnu klīniskās universitātes slimnīcas (turpmāk – BKUS), Tieslietu ministrijas, Iekšlietu ministrijas, Labklājības ministrijas un nevalstisko organizāciju pārstāvjiem;
* Lai informācija par Bērna māju būtu pieejama plašākai sabiedrībai tika rasts risinājums Bērna mājas informācijas izvietošanai izmantot [VBTAI Uzticības tālruņa mājas lapu](https://uzticibastalrunis.lv/berna-maja/), izveidojot atsevišķu Bērna māja sadaļu. Mājaslapā izveidota pamatinfromācija par Bērna mājas pakalpojumu, kā arī izveidots skaidrojošs video Sociālajiem dienestiem un bāriņtiesām par bērnu interviju ar psihologa starpniecību Bērna mājā, gadījumos, kad ir tikai sākotnējās aizdomas, bērns izrāda pazīmes uzvedībā, bet nav konkrētu faktu vai ziņu par notikušu vardarbību.
  1. Normatīvā regulējuma pilnveide un noslēgtie līgumi

Bērna mājas darba grupā izstrādāti un saskaņoti grozījumi Bērnu tiesību aizsardzības likumā, kas nosaka Bērna mājas pakalpojuma mērķus, uzdevumus un pamatprincipus. Grozījumi stājās spēkā 16.05.2023.

Bērna mājas darba grupā tika izstrādāti kā arī apstiprināti Ministru kabineta noteikumi “Kārtība, kādā tiek īstenota starpinstitucionālās sadarbības programma "Bērna māja"”, kas stājās spēkā 24.10.2023. tajā skaitā izstrādāts un apstiprināts Bērna mājas darbības budžets pēc projekta “Atbalsts Barnahus ieviešanai Latvijā” sākot no 2024. gada 01. maija.

2023. gada augustā tika nodotas ekspluatācijā Bērna mājas telpas un noslēgts nomas līgums ar Bērnu slimnīcu BKUS un nodaļas Bērna māja darba vieta pārcelta uz Vienības gatvi.

2023. gadā noslēgti sadarbības līgumi par programmas īstenošanu:

* Par pediatru iesaisti ar Bērnu klīnisko universitātes slimnīcu (8.11.2023.);
* Par sadarbību un datu apstrādes jautājumiem ar Valsts policiju (4.12.2023.);
* Par tiesu medicīnas ekspertu piesaisti ar Valsts tiesu medicīnas ekspertīžu centru (spēkā no 16.01.2024.);
* Par supervīziju pakalpojumu Bērna mājas psihologiem (12.2023).
  1. Bērna mājas komandas izveide un apmācības

2023. gadā darbu Bērna mājā uzsāka projekta koordinators, kā arī visa Bērna mājas komanda: 2 sociālie darbinieki, administrators un 3 psihologi. Ņemot vērā to, ka Bērna mājas programma Latvijā ir jauns pakalpojums un darba tirgū nav speciālistu, kam ir specifiskas zināšanas par cietušo bērnu nopratināšanu un rehabilitāciju, Bērna mājas personālam bija nepieciešamas speciālas apmācības šajos jautājumos. 2023. gadā Bērna mājas personāls piedalījies apmācībās profesionālās kapacitātes celšanai:

* Apmācības par nopratināšanu pēc NICHD protokola ar avatar metodi (Promise Barnahus Network/Baltijas jūras valstu padomes sekretariāts);
* 40 h speciālo zināšanu apguves programma psihologiem par bērna tiesībām atbilstoši Bērnu tiesību aizsardzības likuma prasībām (LPMC);
* 16 h speciālās apmācības par cietušo bērnu nopratināšanu Projekta sadarbības partneru – Islandes Bērna mājas speciālistu vadībā (Barnahus Iceland);
* 120h apmācības par darbu ar seksuālās izmantošanas upuriem rehabilitācijā (Dardedze);
* *Trauma-Focus* Kognitīvi biheiviorālās terapijas metodes/TF-CBT – Trauma-focused cognitive behavioural therapy (Promise Barnahus Network/Baltijas jūras valstu padomes sekretariāts);
* 24h Apmācības par nopratināšanas strukturēto protokolu NICHD un pratināšanas juridiskajiem aspektiem kā arī citos vienas dienas semināros, atbilstoši veicamo darba pienākumu apjomam.
  1. Programmas Bērna māja pakalpojuma uzsākšana

Bērna māja sāka uzņemt cietušos bērnus programmā kopš 2023. gada decembra, kad spēkā stājās sadarbības līgums ar Valsts policiju.

Līdz 31.12.23 Bērna mājā:

* Notikušas 2 nopratināšanas;
* Saņemti 99 ienākošie zvani uz BM konsultatīvo tālruni (no kuriem 45 decembrī);
* Sniegtas 18 sociālo darbinieku konsultācijas telefoniski;
* 2 klienti uzņemti rehabilitācijā, sniegtas 9 psihologu konsultācijas;
* Sniegtas 3 konsultācijas vecākiem/aizbildņiem.
  1. Bērna mājas aktivitātes starptautiskajā Barnahus kopienā

Veicinot Latvijas Bērna mājas iekļaušanos Barnahus starptautiskajā kopienā, Bērna mājas personāls 2023. gadā piedalījās pieredzes apmaiņas vizītēs: Igaunijā, Pērnavas Bērna mājā (27.-28.04), Islandē, Reikjavikas Bērna mājā (12.-15.11.2023) un Zviedrijā, Linčepingas Bērna mājā (3-5.12.2023). Bērna mājas vadītāja kopā ar projekta vadītāju no labklājības ministrijas prezentēja Bērna mājas EEZ granta projekta īstenošanas gaitu Arendalsukas festivālā Norvēģijā (08.2023), kā arī uzņēma pie sevis delegācijas no Islandes (3.-5.10), Eiropas Padomes un Norvēģijas vēstniecības Latvijā (24.10.2024).

# Personāls

* 1. Cilvēkresursi

Inspekcijā uz 2023. gada 31. decembri bija 94 amata vietas (86 amata slodzes). No tām 19 amata vietas bija vakantās, 14 no kurām bija Inspekcijas īstenotajos projektos. Kopumā iestādē bija 44 ierēdņu amata vietas un 50 darbinieku amata vietas.

2023. gada beigās Inspekcijā strādāja 77 nodarbināto (40 ierēdņi un 37 darbinieki). Pamatfunkciju struktūrvienībās bija 57,4 % nodarbināto, savukārt vadības un atbalsta funkciju veicēju bija 13,3 %, fiziskā darba veicēju – 1,3 %. Projektu nodrošināšanu īstenoja 28 % no nodarbināto kopskaita.

Inspekcijā strādāja 90 % sievietes un 10 % vīrieši. Vidējais nodarbināto vecums – 44 gadi. 92 % nodarbināto ir augstākā izglītība un 8 % – vidējā vispārējā vai vidējā profesionālā izglītība.

# Komunikācija ar sabiedrību

* 1. Centra mājaslapa

Mājaslapa regulāri tika papildināta ar jaunāko informāciju, lai ikviens interesents savlaicīgi varētu iepazīties ar aktualitātēm bērnu tiesību aizsardzības jomā, kā arī ar centra plānotajām un realizētajām aktivitātēm un darbības rezultātiem.

Centra mājaslapa veidota kā noderīgs un praktisks izziņas avots. Tajā pieejami normatīvie akti bērnu tiesību aizsardzības jomā, centra apkopotie metodiskie materiāli par dažādiem aktuāliem nozares jautājumiem un praktiskajā darbā noderīgām metodēm darbā ar bērniem. Pieejama arī informācija par Uzticības tālruņa darbības rezultātiem un aktivitātēm, kā arī praktiskai izmantošanai piedāvāti visi centra izdotie informatīvie materiāli. Tāpat arī mājaslapā iespējams iepazīties ar visiem centra sagatavotajiem videomateriāliem, kā arī izmantot tos izglītojošiem un informatīviem mērķiem.

Jebkuram interesentam no centra mājaslapas ir iespēja nosūtīt jautājumus centra speciālistiem un saņemt atbildes uz tiem.

* 1. Sociālo tīklu profili

Centram ir izveidoti arī savi profili resursos *Facebook*, *Twitter* un *Instagram*, kur tiek ievietota visa aktuālā informācija, kas varētu būt svarīga un interesanta plašākai sabiedrībai. Vienlaikus ar šo resursu starpniecību ir iespējams nodrošināt arī interaktīvo saikni - nosūtīt centram informāciju par konstatētajiem bērnu tiesību pārkāpumiem, saņemt konsultāciju vai nodot citu portāla lietotājam svarīgu informāciju. Gada laikā sociālo tīklu resursos vairākkārt tika pārraidīti centra vai tās sadarbības partneru organizētie pasākumi.

# 2024. gadā plānotie pasākumi

* Tiks veiktas pastiprinātas pārbaudes bērnu un pusaudžu nometnēs visā Latvijas teritorijā, lai samazinātu seksuālās vardarbības gadījumu skaitu.
* Valsts kompensācijas izlietošanas procesa pilnveide bērniem, kuri atrodas ārpusģimenes aprūpē un ir cietuši noziedzīgos nodarījumos.
* Personalizēts un individualizēts atbalsts bērniem ar dažādām atkarību grūtībām.
* Darba metožu pilnveidošana, sagatavojot augsti kvalificētus speciālistus, lai varētu sniegt palīdzību un atbalstu vislabākajā un augstākajā līmenī.

1. Līdz 2023. gada 31. decembrim Valsts bērnu tiesību aizsardzības inspekcija [↑](#footnote-ref-1)
2. Dienesta ziņojums ir centra sastādīts protokols par iespējamiem bērnu tiesību pārkāpumiem, pamatojoties uz mutiski, tostarp, telefoniski, saņemtu vai plašsaziņas līdzekļos izskanējušu informāciju u.c. [↑](#footnote-ref-2)
3. Līdz 2023. gada 31. decembrim saskaņā ar Ministru kabineta 2021. gada 7. septembra noteikumu Nr. 611 „Valsts bērnu tiesību aizsardzības inspekcijas nolikums” 3.2. apakšpunktu [↑](#footnote-ref-3)
4. Līdz 2023. gada 31. decembrim saskaņā ar Ministru kabineta 2021. gada 7. septembra noteikumu Nr. 611 „Valsts bērnu tiesību aizsardzības inspekcijas nolikums” 2.5. apakšpunktu [↑](#footnote-ref-4)
5. Saskaņā ar Bāriņtiesu likuma 5. panta pirmajā daļā noteikto; [↑](#footnote-ref-5)
6. Lietu kontroli un izvērtējumu pēc noteiktām veidlapām veic paši bāriņtiesas darbinieki; [↑](#footnote-ref-6)
7. https://www.bac.gov.lv/lv/oficiala-barintiesu-statistika [↑](#footnote-ref-7)